মুক্তার স্বপ্নপূরণ করছেন তথ্যমন্ত্রী – JoyNewsBD\nনিজস্ব প্রতিবেদক 20 June 2019 8:45 pm\nপরিবারের সবাই বাক ও শ্রবণ প্রতিবন্ধী হলেও মুক্তা ছিল ব্যতিক্রম। পরিবারে কথা বলতে পারা একমাত্র সন্তান মুক্তা ইশারা ভাষাতেই ক্যারিয়ার গড়ার স্বপ্ন দেখেছিলেন। অবশেষে মুক্তার সেই স্বপ্নপূরণ হতে যাচ্ছে। তথ্যমন্ত্রী ড. হাছান মাহমুদের নির্দেশে বাংলাদেশ টেলিভিশনে (বিটিভি) ইশারা ভাষার উপস্থাপিকা হিসেবে স্থায়ী নিয়োগ পেতে যাচ্ছেন আফরোজা খাতুন মুক্তা।\nমুক্তা নিজেই বিষয়টি সংবাদমাধ্যমকে নিশ্চিত করে বলেছেন, তথ্যমন্ত্রী বুধবার (১৯ জুন) এ ব্যাপারে বিটিভির মহাপরিচালককে প্রয়োজনীয় ব্যবস্থা গ্রহণ করতে নির্দেশনা প্রদান করেন।\nমুক্তা জানান, তাকে নিয়ে বিভিন্ন সংবাদমাধ্যমে সংবাদ প্রকাশিত হবার পর তিনি চট্টগ্রামে তথ্যমন্ত্রীর সঙ্গে সাক্ষাত করেন। তথ্যমন্ত্রী গুরুত্বের সঙ্গে মুক্তার বিষয়টি শুনে তাকে ঢাকায় স্বাক্ষাত করতে বলেন। বুধবার ঢাকায় মুক্তা তার বাক ও শ্রবণ প্রতিবন্ধি বাবা-মাকে সঙ্গে নিয়ে তথ্যমন্ত্রীর সঙ্গে স্বাক্ষাত করেন। এরপর মন্ত্রী মুক্তাকে ইশারা ভাষার উপস্থাপিকা হিসেবে বিটিভিতে নিয়োগের ব্যাপারে তাৎক্ষণিক ব্যবস্থা গ্রহণ করতে বলেন।\nতথ্যমন্ত্রীর নির্দেশনার পরিপ্রেক্ষিতে বৃহস্পতিবার (২০ জুন) সকালে বিটিভি ভবনে মুক্তাকে ডেনে নেন বিটিভির মহাপরিচালক এস এম হারুন। এই সময় তিনি মুক্তাকে বিটিভিতে ইশারা ভাষার উপস্থাপিকা হিসেবে নিয়োগের প্রক্রিয়া শুরুর বিষয়টি নিশ্চিত করেন।\nমুক্তা নিজের স্বপ্নপূরণ হতে যাওয়ায় মহান সৃষ্টিকর্তা ও তথ্যমন্ত্রী ড. হাছান মাহমুদের প্রতি অশেষ কৃতজ্ঞতা জানিয়ে বলেন, আমি তথ্যমন্ত্রীর প্রতি কিভাবে কৃতজ্ঞতা জানাবো তা ভাষায় প্রকাশ করতে পারছি না। মন্ত্রী আমাকে সন্তানের মতো কাছে ডেকে সব কথা শুনেছেন। প্রতিটি কথা গুরুত্ব দিয়ে তাৎক্ষণিক ব্যবস্থা নিয়েছেন। ইশারা ভাষায় আমি যে ক্যারিয়ার গড়ার স্বপ্ন দেখেছি সেই স্বপ্ন আমার পূরণ করেছেন তথ্যমন্ত্রী।\nউল্লেখ, চট্টগ্রামের হাটহাজারীর কুয়াইশ ভরাপুকুর গ্রামের আফজল তালুকদার বাড়িতে মুক্তার পরিবারের বসবাস। মুক্তার বাবা মনজুরুল হক, মা আরেফা খাতুন এবং একমাত্র ছোট ভাই মামুনুর রশিদ ইফতি তিনজনই বাক ও শ্রবণ প্রতিবন্ধি।\nএর আগে প্রধানমন্ত্রী শেখ হাসিনার সঙ্গে একই মঞ্চে উপস্থিত থেকে ইশারা ভাষাতে প্রধানমন্ত্রীর বক্তব্য উপস্থাপনা করেছিলেন মুক্তা।\nদুদকে শুদ্ধি অভিযান!\nমুনিরনগর আওয়ামী লীগের আলোচনা সভা\nআকবরশাহ থেকে নারীর ঝুলন্ত মরদেহ উদ্ধার


NewsChittagong24.Com » পোড়ামনের শোক ভুলিয়ে দেয় মনপুরা!\nপোড়ামনের শোক ভুলিয়ে দেয় মনপুরা!\nনিউজচিটাগাং২৪/ এক্স প্রকাশ:| শুক্রবার, ৩১ আগস্ট , ২০১৮ সময় ১২:৫০ অপরাহ্ণ\nসামুদ্রিক মাছ, মাংস, মোটা চালের ভাত, রুটি সব ই পাবেন,তবে প্রি – অর্ডার করে রাখা ভালো। এখানে খাবারের রীতিমত আইটেম ছাড়াও বিশেষ বিশেষ কিছু খাবার না খেলে না মহিষের কাচা দধি, টাটকা ইলিশ, বড় কই, মাগুর, কোরাল, বোয়াল ও গলদা চিংড়ি। মেঘনা নদী থেকে ধরে আনা টাটকা ইলিশ ও চর থেকে আনা কাঁচা দুধের স্বাদই আলাদা।


ক্রাইস্টচার্চ হামলার পর তিনি মুসলমানদের বুকে টেনে নিয়েছেন, বিশ্বের প্রথম দেশ হিসেবে নিউজিল্যান্ড করোনামুক্ত হয়েছে তার হাত ধরে। গতকাল জেসিন্ডা যে কীর্তি গড়লেন, সেটা নিউজিল্যান্ডের ইতিহাসেই প্রথমবার ঘটলো। দেশটির জাতীয় নির্বাচনে...\nনিউজিল্যান্ডের প্রধানমন্ত্রী হিসেবে জেসিন্ডা আরডার্ন টানা দ্বিতীয়বারের মতো নির্বাচিত হলেন। একক সংখ্যাগরিষ্ঠতা নিয়ে জিতেছে তার দল লেবার পার্টি। ১২০টি সংসদীয় আসনের মধ্যে জেসিন্ডার দল জিতেছে ৬৪টি আসনে। লেবার পার্টির এই জয়কে ধরা হচ্ছে ভূমিধ্বস বিজয় হিসেবে। কারন তিনটি প্রধান রাজনৈতিক দলের দেশ নিউজিল্যান্ডে একক সংখ্যাগরিষ্ঠতা পাওয়াটা সবসময়ই চ্যালেঞ্জিং। জোট গড়ে, কিংবা স্বতন্ত্র সাংসদদের সমর্থন নিয়েই এখানে বেশিরভাগ সরকার গঠিত হয়। জেসিন্ডার এই জয় আরেকটা কারনে খুব স্পেশাল, এর আগে নিউজিল্যান্ডের কোন প্রধানমন্ত্রীই এক মেয়াদ ক্ষমতায় থাকার পরে দ্বিতীয় মেয়াদে একক সসংখ্যাগরিষ্ঠতা পেয়ে সরকার গড়তে পারেননি।\nজেসিন্ডার যে নতুন ইতিহাস রচনা করতে যাচ্ছেন, এটা ভোটাভুটি শুরু হবার আগেই আন্দাজ করা গিয়েছিল। এমনকি ভোটদান শেষ হবার পরেও বুথফেরত জরিপে লেবার পার্টির জয়ের সম্ভাবনা প্রকট হয়ে উঠেছিল। বেশ উৎসবমুখর পরিবেশে ভোটাররা তাদের নাগরিক অধিকারের প্রয়োগ ঘটিয়েছেন, ভোট দিয়ে বের হওয়া বেশিরভাগ মানুষই তাদের বর্তমাব প্রধানমন্ত্রীকে নিয়ে উচ্ছ্বাস প্রকাশ করেছিলেন। নির্বাচনের ফলাফল প্রকাশ পেয়েছে গতকাল সন্ধ্যায়, তাতে সেই উচ্ছ্বাসের ছবিটাই ভেসে উঠেছে আরেকবার।\nজেসিন্ডার এই বিরল সাফল্যের পেছনে সবচেয়ে বড় যে বিষয়টা ভূমিকা রেখেছে, সেটা হচ্ছে করোনা মোকাবেলা। পুরো বিশ্ব যখন ক্ষুদ্র এই ভাইরাসের কাছে অসহায় হয়ে পড়েছে, রাশিয়া-আমেরিকা-ফ্রান্স-বৃটেনের মতো পরাশক্তিগুলো ভুগেছে, তখন নিজের দেশকে সামনে থেকে নেতৃত্ব দিয়েছেন জেসিন্ডা, নিয়েছেন সময়োপযোগী সব সিদ্ধান্ত। বিশ্বের প্রথম দেশ হিসেবে করোনাকে টাটা বাইবাই বলে স্বাভাবিক জীবনে ফিরেছে নিউজিল্যান্ড, টানা একশোদিন সেখানে নতুন কোন পজিটিভ রোগী সনাক্ত হয়নি। পুরো পৃথিবী যখন ঘর থেকে বের হতেও ভয় পাচ্ছে, নিউজিল্যান্ড তখন লকডাউন তুলে নিয়ে সবকিছু খুলে দিয়েছে।\nএবছরের মে মাসে নিউজিল্যান্ড যখন নিজেদের 'করোনা ফ্রি কান্ট্রি' হিসেবে ঘোষণা করেছিল, তখন যুক্তরাষ্ট্রের বিখ্যাত 'দ্য আটলান্টিক' ম্যাগাজিন একটা প্রতিবেদন প্রকাশ করেছিল জেসিন্ডা আরদার্নকে নিয়ে। সেটার শিরোনাম দেয়া হয়েছিল- ‘পৃথিবীর সবচেয়ে উপযোগী নেতা’। মূলত করোনাভাইরাসের বিরুদ্ধে জেসিন্ডার লড়াইটাকেই ফোকাস করা হয়েছিল সেই লেখায়, বলা হয়েছিল, কিভাবে যথাসময়ে উপযুক্ত পদক্ষেপ নেয়ার মাধ্যমে নিউজিল্যান্ডকে করোনার তাণ্ডব থেকে রক্ষা করতে পেরেছেন জেসিন্ডা এবং তার সরকার। যে পরীক্ষায় আমেরিকার মতো দেশ, ডোনাল্ড ট্রাম্পের মতো নেতাও ডাহা ফেল মেরে বসেছেন, সেখানেই স্রোতের একদম বিপরীতে দাঁড়িয়ে করোনাভাইরাসকে হারানোর অসম্ভব এক যুদ্ধে নিজের যোগ্যতার প্রমাণ রেখেছেন নিউজিল্যান্ডের প্রধানমন্ত্রী। নির্বাচনে সেই যোগ্যতারই পুরস্কার পেয়েছেন জেসিন্ডা।\nজেসিন্ডা আরদার্ন। ছবি- গেটি ইমেজ\nকরোনার বিপক্ষে এই লড়াইয়ে জেসিন্ডা বরাবরই নিজের চারপাশে দক্ষ এবং অভিজ্ঞ লোকজনকে রেখেছিলেন, সরাসরি নেতৃত্ব দেয়ার বাহাদুরিতে তিনি যাননি, প্রতিটা জায়গাতে প্রশিক্ষিত এবং বিশেষজ্ঞদের পরামর্শ নিয়েছেন। প্রাথমিক পর্যায়ে সীমান্তে কঠোর ব্যবস্থাপনা, বিদেশফেরতদের বাধ্যতামূলকভাবে কোয়ারেন্টিনে রাখা, ঝুঁকিতে থাকা সব মানুষের স্বাস্থ্য পরীক্ষা, আক্রান্তদের সংস্পর্শে আসাদের লোকজনকে শনাক্ত করা- এসব ব্যবস্থার কারণেই নিউজিল্যান্ডে করোনা ঠেকানো সম্ভব হয়েছে।\nএকটা দেশের প্রধানমন্ত্রীকে বোঝার জন্যে তার পূর্বসূরি, বা তার বিরোধীরা কি বলছে- সেটা খুব গুরুত্বপূর্ণ। আমেরিকায় যেমন ডোনাল্ড ট্রাম্পকে করোনা নিয়ন্ত্রণে ব্যর্থতার জন্য ধুয়ে দিয়েছেন বারাক ওবামা। অথচ নিউজিল্যান্ডের সাবেক প্রধানমন্ত্রী হেলেন ক্লার্ক কিন্ত জেসিন্ডার প্রশংসায় পঞ্চমুখ! হেলেন বলছিলেন, ‘মানুষ বিশ্বাস করে, ও (জেসিন্ডা) কারো কাছে কোনোকিছু প্রচার করতে চাইছে না। তারা জানে, সবাই এখন এক ধরনের বিপদের মধ্যে আছে। আর বিপদের সময়ে প্রধানমন্ত্রী নিউজিল্যান্ডবাসীর পাশে আছেন। প্রধানমন্ত্রীর প্রতি জনগণের সম্পূর্ণ আস্থা আছে। জেসিন্ডা মানুষ হিসেবে প্রচণ্ড সহানুভূতিশীল, আর এজন্যই সব শ্রেণীর মানুষ তার ওপর ভরসা রাখতে পারে।’\nঘরোয়া পোশাকেই জেসিন্ডা হাজির হয়েছেন ফেসবুক লাইভে\nজেসিন্ডার সহানুভূতিশীল আচরণ অবশ্য পৃথিবী আগেও দেখেছে। দুই বছর আগে ক্রাইস্টচার্চের মসজিদে জঙ্গী হামলার সময়ও এই ভদ্রমহিলা ছিলেন আলোচনার কেন্দ্রবিন্দুতে। থাকাটাই স্বাভাবিক, যেভাবে আন্তরিকতা আর দরদ দিয়ে তিনি আক্রান্ত মুসলিমদের পাশে দাঁড়িয়েছেন, পুরো জাতিকে এক সুতোয় গাঁথার চেষ্টা করেছিলেন, সেটা এক কথায় অনবদ্য। সংসদে দাঁড়িয়ে তিনি খ্রিস্টান ওই আততায়ীকে 'জঙ্গী' বলে সম্বোধন করেছিলেন, আক্রান্ত মুসলমানদের বলেছিলেন তারা তার 'ভাই'।\nহামলার পরে নিউজিল্যান্ডের আতঙ্কগ্রস্ত মুসলিম কমিউনিটিকে নিজে গিয়ে স্বান্তনা দিয়ে এসেছেন তিনি, তাদের আশ্বাস দিয়েছেন, একজন নেটিভ শ্বেতাঙ্গের চেয়ে মোটেও আলাদাভাবে তাদেরকে দেখা হবে না। নিহতদের স্মরণে আয়োজিত শোকসভায় হাজির হয়েছেন মাথায় কাপড় দিয়ে, বুঝিয়ে দিয়েছেন, মুসলমানদের সঙ্গেই আছেন তিনি এবং পুরো দেশ। প্রধানমন্ত্রীর খোলস ভেঙে তিনি সাধারণের কাতারে নেমে এসে জড়িয়ে ধরছেন ক্ষতিগ্রস্থদের, একদিকে তাদের স্বান্তনা দিয়েছেন, আবার পার্লামেন্টে দাঁড়িয়ে বজ্রকণ্ঠে ঘোষণা করেছেন, অপরাধী শাস্তি পাবেই। কোমলতা আর কঠোরতার অসাধারণ এই মিশ্রণটাই জেসিন্ডাকে অনন্য করে তুলেছে। সেই অনন্যসাধারণ জেসিন্ডার কাছে হার মেনেছে করোনাভাইরাসের ভয়াবহতাও।\n১৯৮০ সালে জন্ম জেসিন্দার, বাবা ছিলেন পুলিশ অফিসার, আর মা কাজ করতেন একটা স্কুলের ক্যাটারিং সার্ভিসে। ছোটবেলা থেকেই সংগঠনপ্রীতি ছিল জেসিন্দার, নেতৃত্বের গুণটাও সেখান থেকেই জন্ম নিয়েছিল। ইউনিভার্সিটি অফ ওয়াইকাটো থেকে ২০০১ সালে গ্র‍্যাজুয়েশন শেষ করার পরে রাজনৈতিক গবেষক হিসেবে যোগ দিলেন সাবেক প্রধানমন্ত্রী হেলেন ক্লার্কের অফিসে। মাঝে একবার ইংল্যান্ডে পাড়ি জমিয়েছিলেন, সেখানে বৃটিশ প্রধানমন্ত্রী টনি ব্লেয়ারের অফিসে পলিসি অ্যাডভাইজর হিসেবে কাজ করেছেন বেশ কিছুদিন।\nএরপর দেশে ফিরলেন, ততদিনে রাজনীতিতে সক্রিয় হয়ে গিয়েছেন তিনি, তার খালা ছিলেন নিউজিল্যান্ড কেবার পার্টির নেত্রী, সেই দলেই যোগ দিয়েছিলেন জেসিন্দা। ২০০৮ সালে ছায়া সরকারের এমপি নির্বাচিত হলেন মাউন্ট অ্যালবার্ট থেকে, তখন তার বয়স মাত্র ২৮! সংসদে প্রতিনিধিত্ব করার সুযোগ অবশ্য পাননি তখনও। সেই সুযোগটা এলো বছর নয়েক পরে, ২০১৭ সালে। সেই বছরটা অবশ্য জেসিন্ডার কাছে খুব অদ্ভুত ছিল।\nক্রাইস্টচার্চ হামলার পরে এভাবেই মুসলমানদের বুকে টেনে নিয়েছেন জেসিন্ডা\n২০১৭'র মার্চে লেবার পার্টির ডেপুটি চিফ হলেন, আগস্টে পুরো দলের দায়িত্বই এসে পড়লো তার কাঁধে। তারও আগে পার্লামেন্টের স্থায়ী সদস্য হিসেবে নির্বাচিত হয়েছেন। দু'মাস পরে নির্বাচন, তার আগে দলের বেসামাল অবস্থা- সেখান থেকে বিরুদ্ধস্রোতে তরী বেয়ে দলকে সম্মানজনক একটা জায়গায় নিয়ে গেলেন তিনি, প্রচারণা চালালেন শহরে শহরে। দারুণ একটা গ্রহণযোগ্যতা তৈরি হলো তার, বিশ্লেষকেরা সেটাকে বর্ণনা করেছিলেন 'জেসিন্দাম্যানিয়া' নামে।\nভোটের ফলাফলে দেখা গেল, ১২০ টি আসনের মধ্যে জেসিন্দার দল লেবার পার্টি পেয়েছে ৪৬ টি আসন, যেটা দ্বিতীয় সর্বোচ্চ। সরকার গঠনের জন্যে সেটা যথেষ্ট ছিল না। পরে কোয়ালিশন গড়ে ক্ষমতায় এলো লেবার পার্টি, জেসিন্দা বসলেন প্রধানমন্ত্রীর চেয়ারে। সেইসঙ্গে একটা রেকর্ডও হয়ে গেল, নিউজিল্যান্ডের ইতিহাসের সবচেয়ে কমবয়েসী প্রাইমমিনিস্টার তিনিই। বিশ্বের নারী প্রধানমন্ত্রীদের মধ্যেও তিনিই সর্বকণিষ্ঠ।\nএকটু আগে যে জেসিন্ডাম্যানিয়ার কথা বলছিলাম, সেটা দিনকে দিন বেড়েছে ২০১৭ সালের পর থেকে। জেসিন্ডার জনপ্রিয়তার পারদ উঠেছে ওপরের দিকে। যে লেবার পার্টি আগের নির্বাচনে ৪৬টি আসন পেয়েছিল, কোয়ালিশন করে ক্ষমতায় এসেছিল, তারা এবার একা নির্বাচন করেই ৬৪টি আসনে জয় পেয়েছে, সরকার গড়তে কারো সাহায্য লাগবে না তাদের। এই জয়ের পেছনে সবচেয়ে বড় ভূমিকা তো জেসিন্ডার ইমেজেরই।\nজেসিন্ডার বয়স মাত্র ৪০ বছর, খুব বেশি অভিজ্ঞ নন তিনি, রাজনৈতিক প্রজ্ঞার দিক থেকেও হয়তো অনেক পিছিয়ে থাকবেন বিশ্বনেতাদের চেয়ে। কিন্ত মানুষের প্রতি মমতা আর ভালোবাসার বিশাল এক ভাণ্ডার বুকের ভেতর বয়ে নিয়ে চলেন জেসিন্ডা। আরও চার বছরের জন্য তিনি নিউজিল্যান্ডের শাসনভার হাতে পেয়েছেন, জনগনের ভোটে নির্বাচিত হবার মাধ্যমে। এই মমতা আর ভালোবাসার আরও শত শত নজির নিশ্চয়ই বিশ্ব দেখবে আগামী বছরগুলোতে...\nজেসিন্ডা আরদার্ন নিউজিল্যান্ড করোনাভাইরাস করোনামুক্ত নিউজিল্যান্ড নিউজিল্যান্ডের নির্বাচন লেবার পার্টি


আরও ১০ লাখ ডোজ টিকা উপহার দেবে চীন: পররাষ্ট্রমন্ত্রী\n০৪ অক্টোবর, ২০২১ ১১:১৮ এএম\nমেডিভয়েস রিপোর্ট: চীন করোনাভাইরাসের আরও ১০ লাখ ডোজ টিকা উপহার দেবে বলে জানিয়েছেন পররাষ্ট্রমন্ত্রী ড. এ কে আব্দুল মোমেন। তিনি বলেন, বাংলাদেশ চাইলে যেকোনো সময় নিয়ে আসতে পারবে সিনোফার্মের এ টিকা। রোববার (৩ অক্টোবর) রাতে এ তথ্য জানান পররাষ্ট্রমন্ত্রী।\nড. মোমেন বলেন, ‘চীন জানিয়েছে, তারা আমাদেরকে আরও ১০ লাখ টিকা উপহার হিসেবে দেবে। আমরা যখন চাইবো, তখনই এ টিকা নিয়ে আসতে পারবো। এ সপ্তাহে তারা এটা জানিয়েছে। আমরা যাদের কাছ থেকে টিকা নিচ্ছি, সিনোফার্ম; সেখান থেকেই দেবে।’\nবিপুল পরিমাণ টিকা লাইনআপে রয়েছে জানিয়ে মোমেন বলেন, ‘আমাদের টিকা নিয়ে কোনো দুশ্চিন্তার কারণ নেই।’\nউপহারের টিকা পররাষ্ট্রমন্ত্রী ড. এ কে আব্দুল মোমেন সিনোফার্মের টিকা করোনা টিকা\nঘটনা প্রবাহ : সিনোফার্মের টিকা\nনতুন চিকিৎসকদের চেম্বার বিড়ম্বনা


চাঁদপুরে নদীতে নড়বড়ে নৌযান ভ্রমণ; বাড়াচ্ছে মৃত্যু ঝুঁকি! | Priyo Chandpur\nHome / শীর্ষ / চাঁদপুরে নদীতে নড়বড়ে নৌযান ভ্রমণ; বাড়াচ্ছে মৃত্যু ঝুঁকি!\nচাঁদপুরে নদীতে নড়বড়ে নৌযান ভ্রমণ; বাড়াচ্ছে মৃত্যু ঝুঁকি!\nAugust 25, 2020 শীর্ষ\nঅমরেশ দত্ত জয় : চাঁদপুরে নদী পথে নড়বড়ে নৌযান ভ্রমণ দিন দিন ভ্রমণ পিপাসুদের মৃত্যু ঝুঁকি বাড়াচ্ছে।এসব ছোট ছোট নৌযান চলাচলের বেশির ভাগই নদীতে চলাচল করছে অনুমোদনবিহীন।তার ওপর এগুলোতে ভ্রমণ পিপাসুদের জন্য পযাপ্তভাবে নেই জীবন রক্ষাকারী বয়া,লাইফ জ্যাকেট,দিক-নির্নায়ক যন্ত্রসহ প্রয়োজনীয় সরঞ্জাম।যে কারনে ঘটছে স্রোতময় নদীতে প্রাণহানি।\nসূত্র মতে জানা যায়, এসব ছোট ছোট স্টিলবডির ট্রলার নৌযানগুলোর নকশা অনুমোদন এবং সরকার নির্ধারিত সরঞ্জাম রাখার নিয়ম থাকলেও তা উপেক্ষিত। যে কারনে নাজুক এসব ট্রলার নদীতে দমকা হাওয়া ও ঝড়ের মুখে পড়লে ডুবে যাচ্ছে। শুধু তাই নয় ট্রলার নিবন্ধন না থাকায় প্রাণহানির সঠিক তথ্যও পাওয়া যাচ্ছেনা।\nসূত্র মতে আরো জানা যায়, না জানার জন্যই ট্রলারগুলোর কর্তৃপক্ষ তাদের ট্রলারের ফিটনেস চেক এবং নিবন্ধন করতে পারছে না। তবে সচেতনমহলের দাবী, এখন থেকে এক ট্রলার থেকে অন্য ট্রলারে যাতে রাখা হয় ওয়াকিটকিসহ অন্যান্য সুরক্ষা সরঞ্জাম। এ বিষয়ে যেন সংশ্লিষ্ট কর্তৃপক্ষ নজরদারি বৃদ্ধি করতে সুদৃষ্টি দেন। এমনটিও সচেতনরা প্রত্যাশা করছেন।\nবিভিন্ন সূত্রে জানা যায়, অনুমতি ও লাইসেন্স নেওয়া বাধ্যতামূলক কিনা এ বিষয়টি বোট কর্তৃপক্ষের অনেকেই জানেনা। যেজন্য তারা ঘন্টা প্রতি ভ্রমণ পিপাসুদের থেকে ৫’শ থেকে ৬’শ টাকা করে নদী পথে ভ্রমণ করাতে ভাড়া হাকাচ্ছে। যদিও এতে কোনরূপ রাজস্ব পাচ্ছে না সরকার। যাতে করে নিয়ন্ত্রণ চলে যাচ্ছে নাম-সর্বোস্বহীন সমিতি বা সিন্ডিকেটের কাছে। যারা হাতিয়ে নিচ্ছে মোটাদাগে মাসোহারাভিত্তিক টাকা।\nবিভিন্ন মহলে বিষয়টি আলোচনা করে জানা যায়, এসব কাঠ ও স্টিলবডির ট্রলার নদীতে যাওয়ার আগে কতজন ভ্রমণ পিপাসু যাত্রী নিয়েছেন। তার সাথে এটি নদীতে যাওয়ার সক্ষমতা রাখছে কি না? তা সংশ্লিষ্ট দফতর কে অবহিত করার কথা থাকলেও তা মানছে না কেউ। এজন্য সংশ্লিষ্ট বেশ কয়েকটি দফতরের সমন্বয়হীনতা থাকতে পারে বলে মনে করছেন সুধীমহল।\n২৫শে আগষ্ট মঙ্গলবার ফায়ার সার্ভিস ও সিভিল ডিফেন্স চাঁদপুরের উপ-সহকারী পরিচালক ফরিদ আহমেদ জানান, চলতি বছর আগষ্ট পর্যন্ত সময়ে ২৬টি নৌ দূর্ঘটনায় তারা অংশ নিয়েছেন। যেখান হতে তারা ২০টি মরদেহ উদ্ধার করতে সক্ষম হয়েছেন। তবে সব নৌযান দূর্ঘটনার খবর তাদের দফতর পর্যন্ত পৌঁছায় না বলেও তিনি জানিয়েছেন।\nএদিকে শহরের বড়ষ্টেশন মোলহেডে মোহনা ডিঙ্গি মাঝী নামের এক সমিতির খোঁজ মিললো। যারা সংশ্লিষ্টদের থেকে ইজারাবিহীনভাবে মোলহেডের জায়গা দখল করে ট্রলার ভ্রমণ পরিচালনা করছেন। যাদের সমিতির অন্তর্ভুক্ত রয়েছে ৭২টি স্টিল বডি ট্রলার। বিষয়টি নিশ্চিত করলো মোহনা ডিঙ্গি মাঝী সমিতির সভাপতি মানছুর মোল্লা, সাধারণ সম্পাদক আব্দুর রহিম মোল্লা, কোষাধ্যক্ষ মো. জাকির প্রমুখ। তারা জানান, তারা সরকারি নিয়ম মেনে ট্রলার চালাতে প্রস্তুত। তবে সে নিয়ম না জানায় দীর্ঘ ১৫ বছর যাবৎ এখানে সমিতির মাধ্যমে ট্রলার চালালেও সমিতিটি রেজিষ্ট্রেশন করতে পারছেন না। তাই তারা সরকারি সব নিয়ম মানতে তাদের মোহনা ডিঙ্গি মাঝী সমিতিটি দ্রুত সংশ্লিষ্টদের নিকট রেজিষ্ট্রেশন করে দেওয়ার দাবী জানিয়েছেন।\nএ রকমভাবে চাঁদপুরের পুরানবাজার, হরিনা, আলু বাজার, মোহনপুর সহ আরো বেশ কিছু স্থানে সিন্ডিকেটের মাধ্যমে স্টিল বডি ট্রলার নদীতে চলাচল করছে। যাতে লাভবান হয়ে আঙ্গুল ফুলে কলা গাছ বনে যাচ্ছেন সিন্ডিকেট চক্র।\nতবে মোলহেডে আসা সাধারণ ভ্রমণ পিপাসুদের অভিযোগ, স্টিলবডি এসব টলার ঘন্টা প্রতি মাত্রাতিরোক্তভাবে ভাড়া নির্ধারণ করেছে। শুধু তাই নয়, তারা তাদের নড়বড়ে ফিটনেসের ট্রলারে ৩০/৪০ পর্যন্ত যাত্রী ধারণ করছে। অনেকে ট্রলার নিয়ে চলে যাচ্ছে পদ্মা-মেঘনা-ডাকাতিয়ার মাঝামাঝি স্রোতেও। অথচ তাদের ট্রলারে নেই পর্যাপ্ত লাইফ জ্যাকেট, রিং বয়া সহ নিরাপত্তা সরঞ্জাম। এমনকি নেই ট্রলার চালকদের তেমন কোন পশিক্ষণ। এতে করে নৌ ভ্রমণে মৃত্যু কূপে পরিণত হওয়ার আশঙ্কা রয়েছে।\nএ ব্যপারে চাঁদপুরের অতিরিক্ত জেলা প্রশাসক (সার্বিক) মোহাম্মদ আব্দুল্লাহ আল মাহমুদ জামান জানান, আমরা স্টিল বডি ট্রলারগুলো কে বার বার সতর্ক করছি। ওরা মাঝ নদী বা স্রোতময় এলাকায় না যেতে পারে সে ব্যপারে সতর্কতা অবলম্বন করছি। আমরা মোলহেডে গতবছরের আগের বার ১’শ এবং গত বছর আরো ৫০ টি লাইফ জ্যাকেট ও বেশ কিছু রিং বয়া ওদের স্টিলবডি ট্রলার চালকদের দিয়েছি। এবছরেও দরকার হলে আরো দিয়ে দিবো। তিনি আরো বলেন, ওরা যদি অতিরিক্ত ভাড়া এবং ট্রলারে অতিরিক্ত যাত্রী নেয় এবং যাত্রীদের সুরক্ষা সরঞ্জাম ছাড়া ট্রলারে উঠায়। এ বিষয়ে দিক-নির্দেশনা অমান্য করলে ওদের বিরুদ্ধে ঘন ঘন মোবাইল কোর্ট করে ব্যবস্থা নিবো।\nPrevious কর্নেল আবু ওসমান চৌধুরীর মৃত্যু গুজব, যা জানাল পরিবার\nNext ডাঃ জে আর ওয়াদুদ টিপুর সুস্থতায় যুবলীগ নেতা আহসান পাটওয়ারীর দোয়া


পরিচিত যেসব শব্দের অর্থই বদলে গেছে! – ইস্টিশন ব্লগ\nপরিচিত যেসব শব্দের অর্থই বদলে গেছে!\nAuthor: সুবিনয় মুস্তফী Published Date: জুন ১২, ২০১৫\n?oh=8781bfef42e49999cbbbe246e962223a&oe=55E7A908″ width=”420″ />\n‘ছায়াছবির গান’ শুনতে শুনতে একটা খুশির গান কানে এল: ‘হঠাৎ ভীষণ ভালো লাগছে/মনে হয় উড়ে যাই, দূরে দূরে যাই’। ভীষণ ভালো, ভীষণ সুন্দর, ভীষণ আনন্দ আমরা অহরহই ব্যবহার করে থাকি দারুণ কিংবা খুব বোঝাতে। কিন্তু ভীষণ শব্দটির মূল অর্থ হল — ভয়ঙ্কর, ভীতিজনক। রামায়ণের বিভীষণ নাম এই অর্থই বহন করছে।\nরবীন্দ্রনাথের গানে পাচ্ছি ‘ভীষণ আমার, রুদ্র আমার/নিদ্রা গেল ক্ষুদ্র আমার’। তাঁর ‘বর্ষশেষ’ কবিতায় ‘যে পথে অনন্ত লোকে চলিয়াছে ভীষণ নীরবে’ও এই ভয়ঙ্কর ভাবের দ্যোতনা আছে। নতুন প্রজন্মের মুখে শোনা যাচ্ছে ‘বীভৎস সুন্দর’। সেখানেও বীভৎস তার আদি অর্থ হারিয়েছে। তেমনি, অপরূপ শব্দটি আমরা ব্যবহার করি সুন্দর বোঝাতে। কিন্তু এর মূল অর্থ হল অপকৃষ্ট রূপ অর্থাৎ কুরূপ, কুৎসিত চেহারা। অথর্ববেদে এই অর্থে শব্দটির ব্যবহার আছে। সেরকম আর একটি শব্দ কাপুরুষ, যার মূল অর্থ কুদর্শন পুরুষ, অথচ ব্যবহৃত হয় সাহসহীন দুর্বল ব্যক্তি বোঝাতে।\nশব্দের মূল অর্থ বলতে বোঝায় তার ব্যুৎপত্তিগত অর্থ বা প্রকৃতি প্রত্যয়াদি থেকে লব্ধ অর্থ। যেমন, সংস্কৃত অদ্ (খাওয়া) ধাতুতে ক্ত প্রত্যয় যোগে এসেছে অন্ন শব্দটি। অতএব এর ব্যুৎপত্তিগত অর্থ হল ‘যা খাদিত হয়’, অর্থাৎ যে-কোনো খাদ্যবস্তু। কিন্তু অর্থসংকোচের ফলে অন্ন হয়ে দাঁড়িয়েছে বিশেষ খাদ্যবস্তু ভাত। তনয় শব্দ এসেছে সংস্কৃত তন্ (বিস্তার করা) ধাতুতে অয়্ প্রত্যয় যোগ করে। এর ব্যুৎপত্তিগত অর্থ ‘যে (বংশ) বিস্তার করে’, অর্থাৎ পুত্র পৌত্রাদি সকল উত্তরপুরুষ। এক্ষেত্রেও অর্থসংকোচ ঘটে তনয় হয়েছে শুধুমাত্র পুত্র। আবার, তন্ ধাতুতে ক্ত প্রত্যয়যোগে হয় তাত, যার ব্যুৎপত্তিগত অর্থ ‘যিনি নিজেকে (পুত্ররূপে) বিস্তার করেন, ‘অর্থাৎ পিতা। কিন্তু পিতৃতুল্য যে-কোনো গুরুজনই ‘তাত’ সম্বোধিত হতে পারেন। মধুসূদনের মেঘনাদ বিভীষণকে ভর্ৎসনা করে বলছেন: ‘হায় তাত! উচিত কি তব এ কাজ?’ এক্ষেত্রে তাত শব্দটির ঘটেছে অর্থ সম্প্রসারণ বা অর্থবিস্তার। পূর্বে উল্লিখিত ভীষণ ও কাপুরুষ শব্দ দুটি মূল অর্থ থেকে সরে এসেছে সম্পূর্ণ অন্য কিছু অর্থ প্রকাশ করতে। ভাষাতত্ত্বের ভাষায় এর নাম অর্থ সংশ্লেষ। অপরূপের ক্ষেত্রে অর্থের উন্নতি ঘটেছে। অর্থের অবনয়নও হয়ে থাকে অনেক সময়। গণ্ড শব্দের এক অর্থ বৃহৎ বা প্রধান। গণ্ডগ্রাম শব্দের মূল অর্থ তাই হওয়া উচিত বৃহৎ বা সমৃদ্ধ গ্রাম। এক্ষেত্রে অর্থের অবনতি ঘটে অর্থ দাঁড়িয়েছে শহরাঞ্চল থেকে দূরে অবস্থিত ছোট্ট গ্রাম, যাকে বলা হয় অজ পাড়াগাঁ। কিন্তু উল্লেখ্য, ‘অজ’ কথাটাও এসেছে ‘আদ্য’ থেকে, যার অর্থ আদি বা প্রথম।\nঅর্থসংকোচ বা অর্থপ্রসারণ, অর্থোন্নতি বা অর্থাবনয়ন, কিংবা অর্থসংশ্লেষ যাই হোক না কেন, মূল অর্থ থেকে সরে এসেছে এমনকী বিপরীত অর্থবাহী হয়ে পড়েছে বাংলাভাষার বহু শব্দ। সব ভাষাতেই এটা হয়ে থাকে। উদাহরণ হিসাবে নেওয়া যেতে পারে অসুর শব্দটিকে। ঋগ্বেদের প্রথম মণ্ডলে প্রাণপ্রদ শ্রেষ্ঠ দেবতা সূর্যকে ‘অসুর’ বলা হয়েছে। পারস্যীয় জেন্দ্ অবেস্তায়ও ‘অহুর’ (অসুর>অহুর) শব্দের অর্থ ‘জীবনের অধিষ্ঠাতা দেবতা’। কিন্তু ঋগ্বেদেরই দশম মণ্ডলে অসুর দেবদ্বেষী বলে আখ্যাত হয়েছে, এবং অ-কারের নঞর্থ ধরে অসুর হয়ে দাঁড়িয়েছে দেবশত্রু। ভাষাবিদ্‌রা তাই বলেন শব্দের কোনো বাঁধাধরা নির্দিষ্ট অর্থ নেই। অনেক শব্দেরই একাধিক অর্থ হয়ে থাকে। সময়ের পরিবর্তনের সঙ্গে অনেক শব্দের অর্থের রূপান্তর ঘটে যায়। বেদে ‘উষ্ট্র’ শব্দের অর্থ ছিল বুনো মোষ। কালক্রমে তা থেকে বুনো ষাঁড়, এবং পরবর্তীকালে উট। অথর্ববেদে ‘কিশোর’ শব্দটির অর্থ ছিল অশ্বশাবক, পরবর্তীকালে হয়ে দাঁড়িয়েছে নবযুবা। অন্য ভাষা থেকে আগত বহু শব্দ, তা’ সে সংস্কৃত থেকে হোক বা আরবি-ফারসি থেকে হোক, বাংলায় ভিন্ন অর্থবাহী হয়ে পড়েছে। শব্দার্থের এই বিকিরণ বা বিচিত্রগামিতার উৎস সন্ধান ও ব্যাখ্যা নিয়ে গড়ে উঠেছে ভাষাবিজ্ঞানের বাগর্থতত্ত্ব (Semantics) শাখা।\nবাগর্থতত্ত্বের এই যৎকিঞ্চিৎ ভূমিকাকে আশ্রয় করে আমাদের অতি পরিচিত কিছু শব্দের বিপথমুখিতার অনুধাবনে প্রবৃত্ত হওয়া যাক। শুরু হোক অনুধাবন শব্দটি নিয়েই। মূল অর্থ পশ্চাৎধাবনকে পশ্চাতে ফেলে অনুধাবন বোঝায় নির্ধারণ বা মনোনিবেশ। অর্থসংশ্লেষের এ-এক উদাহরণ। অর্থসংশ্লেষের অনেক উদাহরণের থেকে আরও কয়েকটা তুলে আনা যাক। ‘অনর্থ কী বকছ?’ বললে অনর্থের অর্থহীনতা প্রকাশ পায়, কিন্তু ‘সে এক অনর্থ বাধিয়ে বসেছে’ বললে অনর্থের অর্থ হয়ে যায় আপদ বা বিপত্তি। ‘আত্মসাৎ-এর মূল অর্থ আত্মবশ। চৈতন্যভাগবতে আছে: ‘ভক্তি দিয়া জীবে প্রভু কর আত্মসাৎ’। বর্তমানে আত্মসাৎ বলতে বোঝায় অন্যায়ভাবে অপরের ধনসম্পত্তি অধিকার। উত্যক্তের বুৎপত্তিগত অর্থ পরিত্যক্ত বা পরিবর্জিত, সমকালীন ব্যবহারে বিরক্ত বা জ্বালাতন। কবিকুলের রাজা ইত্যর্থে চৈতন্য চরিতামৃতের কবি কৃষ্ণদাস বিভূষিত হয়েছিলেন ‘কবিরাজ’ উপাধিতে, কিন্তু তাবৎ কবিরাজ নেহাতই আয়ুর্বেদীয় চিকিৎসককুল। ‘উৎকণ্ঠ আমার লাগি যদি কেহ প্রতীক্ষিয়া থাকে/সেই ধন্য করিবে আমাকে’ লেখার সময় ‘শেষের কবিতা’র লাবণ্য শোভনলালের উন্নত বা ঊর্ধ্বগত গ্রীবার কথা ভাবে নি, ভেবেছিল উদ্বিগ্ন দয়িতের কথা। উদ্‌গ্রীব বললে তার ব্যঞ্জনা এই একই হতো।\nউদাহরণ এসেই যাচ্ছে। আমরা চক্রান্তের শিকার হই, ভয়ে তটস্থ হই, সতর্ক হই, কিন্তু সোচ্চার হতে পারি না বেশির ভাগ সময়। ভেবে দেখেছি কি চক্রান্ত তটস্থ সতর্ক বা সোচ্চারের মূল অর্থ কী? চক্রান্ত হল চক্রের শেষভাগ, তটস্থ মানে নদীকূলবর্তী, সতর্ক হল তর্কযুক্ত, আর সোচ্চারের মূল অর্থ সশব্দ বমন। বিষম শব্দের ব্যুৎপত্তিগত অর্থ হল — অসম, সমত্বহীন। ‘আমরা’ কবিতায় সত্যেন্দ্রনাথ দত্ত লিখেছেন: ‘বিষম ধাতুর মিলন ঘটায়ে বাঙালি দিয়াছে বিয়া’। তবে বিষমের প্রচলিত অর্থ দারুণ, অতিশয়। ‘তুমি বাহির থেকে দিলে বিষম তাড়া’ (রবীন্দ্রনাথ)। আবার, খাওয়ার সময় গলায় খাদ্য আটকে হাঁসফাঁস অবস্থাকে বলা হয় ‘বিষমলাগা’। নামটা এসেছে সম্ভবত তৎকালীন কষ্টের প্রবলতার অনুষঙ্গে। অর্থসংশ্লেষে ইতি টানা যাক মিষ্টি এক উদাহরণ দিয়ে। ছানা চিনি থেকে নয়, সম্-পূর্বক দিশ্ ধাতুতে ঘঞ্ প্রত্যয়ে সন্দেশের উৎপত্তি, যার ব্যুৎপত্তিগত অর্থ সম্যকরূপে দিক্‌নির্দেশ বা সঠিক বিষয় জ্ঞাপন। একসময় আত্মীয়স্বজনের খবরাখবর দেওয়ানেওয়ার জন্যে লোক পাঠানো হতো। খালি হাতে পাঠানো অভদ্রতা বলে সঙ্গে মিষ্টি খাবার। কালক্রমে সেই যে-কোনো মিষ্টি খাবার, পরবর্তীকালে এক বিশেষ মিষ্টি খাবারই সন্দেশ হয়ে দাঁড়াল।\n?oh=44adee0a38c540f463372208907d7dae&oe=55F26031″ width=”450″ />\nএবারে আসা যাক কিছু অর্থসম্প্রসারণ আর অর্থসংকোচের উদাহরণে। তাত, তনয়, অন্ন আগেই উল্লিখিত হয়েছে। কদর্য বলতে আমরা বুঝি কুৎসিত — কদর্য চেহারা, কদর্য অঙ্গভঙ্গি, কদর্য কথাবার্তা ইত্যাদি। সংস্কৃতে কু মানে কুৎসিত, এবং অর্য মানে স্বামী। সুতরাং কদর্য শব্দটির অর্থ ছিল কুৎসিত স্বামী, অর্থাৎ স্ত্রীপুত্রকন্যা নিপীড়নকারী অথবা দায়িত্বজ্ঞানহীন স্বামী। স্বামীর গণ্ডী ছাড়িয়ে শব্দটির বিস্তারলাভ ঘটেছে অন্যান্য ক্ষেত্রে। আর এক উদাহরণ — গবেষণা, যা এসেছে গো+এষণা থেকে; অর্থাৎ কিনা গোরু খোঁজা। গোরু না-খুঁজে গবেষণা এখন নতুন কিছু আবিষ্কারের জন্যে খোঁজ, হয়তো প্রয়োজনীয় প্রয়াস দুক্ষেত্রেই প্রায় সমপর্যায়ের বলে।\nসরকারী পূর্ত বিভাগ নামটির সঙ্গে আমাদের যথেষ্ট পরিচয় আছে। পূর্ত কথাটার মানে কী? পূর্ (পূরণ করা)+ ক্ত প্রত্যয়ে এসেছে পূর্ত, যার ব্যুৎপত্তিগত অর্থ পূরিত বা পূর্ণ। সংস্কৃতে শব্দটির অর্থ জনহিতার্থে জলশয়াদি খনন। এই বিশেষ কাজ ছাড়াও পূর্ত বিভাগের কর্মকাণ্ডের মধ্যে পড়ে রাস্তাঘাট, ঘরবাড়ি, সেতু ইত্যাদি নির্মাণ। পূর্ত কথাটির অর্থের বিস্তার লাভ ঘটেছে। পঙ্কে যা জন্মায় তা-ই পঙ্কজ হওয়া উচিত। তার পরিবর্তে পঙ্কজ হল পদ্মফুল। যোগরূঢ় শব্দ নামে অভিহিত হলেও এটি অর্থসংকোচনের এক উদাহরণ। আহার শব্দটি এসেছে আ-পূর্বক হৃ ধাতুতে ঘঞ্ প্রত্যয় থেকে — যার ব্যুৎপত্তিগত অর্থ আহরণ, সংগ্রহ বা সঞ্চয়। মন, বুদ্ধি আর ইন্দ্রিয়ের দ্বারা যা-কিছু ভিতরে আসে বা সংগৃহীত হয় তা-ই আহার। অর্থসংকোচে আহারের অর্থ দাঁড়িয়েছে শুধুমাত্র খাদ্যগ্রহণ বা ভোজন। সুকুমার রায় অবশ্য আহারে বসিয়ে যে সব খাদ্য পরিবেশন করেছেন সেগুলো আহারের মূল সংজ্ঞাকে ছাপিয়ে গেছে।\nঅর্থোন্নতি আর অর্থাবনতি? ‘ইতিকথা’র মূল অর্থ নিরর্থক কথন, অর্থশূন্য বাক্য। পরিবর্তিত অর্থ কাল্পনিক কথা। তা’ থেকে পূর্বকথা, ইতিহাস। অর্থের উন্নতি ঘটেছে। ‘মন্দির’ আর এক উদাহরণ। শব্দটির মূল অর্থ ছিল গৃহভবন। ‘এ ভরা বাদর/মাহ ভাদর/শূন্য মন্দির মোর’ (বিদ্যাপতি)। অর্থোন্নতিতে মন্দির বলতে এখন বোঝায় শুধুমাত্র দেবগৃহ বা দেবালয়। অর্থাবনতির এক উজ্জ্বল উদাহরণ মহাজন। মহাজন শব্দের বাচ্যার্থ মহৎ ব্যক্তি। বৈষ্ণব পদকর্তারা মহাজন বলে স্বীকৃত। এখন মহাজন বলতে বোঝায় সুদখোর ব্যাপারী। ‘জনগণে যারা জোঁকসম শোষে তারে মহাজন কয়’ (নজরুল)। ‘মুনিস’ কথাটা এসেছে মানুষ থেকে, অথচ তার উদ্দিষ্ট খেটে-খাওয়া নিচুতলার মানুষ। অবশ্যই অর্থাবনতি। সংস্কৃতে ভণ্ড হল যে লঘু পরিহাস করে, বাংলায় ভাঁড়। তবে বাংলায় যখন কপট অর্থে ভণ্ড ব্যবহৃত হয় তখন তা’ অর্থাবনতি। পচন বলতে আমরা বুঝি গলন, বীজদূষণ। অথচ সংস্কৃত পচ্ ধাতু উদ্ভূত শব্দটির মূল অর্থ রন্ধন, পাক। শুনলে অবাক লাগবে সংস্কৃতে পচা শব্দের অর্থ ছিল রাঁধুনি বা রন্ধনকর্ত্রী। বাংলায় এই শব্দগুলির অর্থবিকৃতি বা অর্থবিপর্যয় ঘটেছে।\nএতাবধি আলোচনায় স্থান পেয়েছে সংস্কৃত থেকে বাংলা ভাষায় আগত অজস্র শব্দাবলির কয়েকটি। কিন্তু বাংলা ভাষার শব্দভাণ্ডারে রয়েছে অজস্র আরবি-পারসি থেকে আগত শব্দ, অন্যান্য বিদেশি শব্দ, আর অজস্র অনার্য দেশি শব্দ যেগুলোর উৎস মূলত সাঁওতালি, মুণ্ডারি আর দ্রাবিড় ভাষাসমূহ। বাংলা ভাষায় এই সব শব্দের আত্মীকরণ ঘটেছে কখনও অবিকল অবস্থায়, কখনও বা কিছুটা পরিবর্তিত রূপে। বেশ কিছু ক্ষেত্রে বিশেষত আরবি-ফারসি শব্দের ক্ষেত্রে, অর্থের পরিবর্তন ঘটেছে বিপুলভাবে; এমন কী সম্পূর্ণ বিপরীত অর্থবাহী হয়ে। এগুলোরই কয়েকটা উদাহরণের অবতারণা করা যাচ্ছে পরবর্তী আলোচনায়। পাঠকরাই স্থির করবেন কোথায় ঘটেছে অর্থসংশ্লেষ, অর্থবিস্তার, অর্থসংকোচন, অর্থোন্নতি, অর্থাবনতি বা অর্থবিকৃতি।\nআজগুবি — ফারসি ‘আজ’-এর সঙ্গে আরবি ঘঈ বী’- যুক্ত হয়ে শব্দটি সৃষ্ট। ঘঈবীর অর্থ স্বর্গীয়। স্বর্গীয় মানেই অভিনব। তা’ থেকে অবাস্তব বা অদ্ভুত।\nআদায় — আরবি ‘অদা’ থেকে, যার অর্থ সম্পাদন বা সাধন। ‘নমাজ আদা করা’। বাংলায় পরিবর্তিত অর্থে উসুল বা সংগ্রহ — চাঁদা আদায়, কর আদায়।\nআমলা — আরবি ‘আমিল’ থেকে, (অর্থ রাজস্ব আদায়কারী)। বাংলায় বোঝায় যে-কোনো উচ্চপদস্থ সরকারি কর্মচারী।\nআসবাব — আরবিতে ‘আসবাব’-এর অর্থ কারণ সমূহ। তা’ থেকে জিনিস সমূহ। তা’ থেকে গৃহসজ্জার সামগ্রী।\nইলাহি/এলাহি — আরবি শব্দের মূল অর্থ ঈশ্বর বা ঈশ্বর সম্বন্ধীয়। বাংলায় বড়ো রকমের কিছু — এলাহি ব্যাপার, এলাহি খরচ।\nএলেম — আরবি ‘ইল্‌ম্’ থেকে। মূল অর্থ জ্ঞান বা বিদ্যা। বাংলায় পরিবর্তিত অর্থ দক্ষতা বা ক্ষমতা।\nকারসাজি — ফারসি ‘কারসাজ’ শব্দের অর্থ ভাঙাগড়ার নিয়ামক অর্থাৎ ঈশ্বর; কারসাজি হল সৃষ্টিকর্তার কাজ। বাংলায় শব্দটি ব্যবহৃত হয় চতুরতা বা জুয়াচুরি অর্থে।\nক্যাবলা — বাংলায় বোকা বা হাবাগোবা অর্থে ব্যবহৃত শব্দটির উৎস আরবির ‘ক্কাবিল’ শব্দ – যার অর্থ সমর্থ, নিপুণ, পণ্ডিত।\nখুন — ফারসিতে ‘খুন’ মানে রক্ত। ‘বাঙালির খুনে লাল হল যেথা ক্লাইভের খঞ্জর’ – নজরুল। রক্ত অর্থে লিখলেও বাংলায় প্রচলিত অর্থ হত্যা।\nখুব — ফারসিতে ‘খূব্’-এর অর্থ ভালো, সুন্দর – খূব সূরত, বহুৎ খূব। বাংলায় অর্থ বদলে হয়েছে বেশি, অত্যন্ত। ‘খুব, ভালো’ বলা হয় অনায়াসে।\nগুলজার — ‘নরক গুলজার’ বলতে বোঝায় একদল অভব্য লোকের কোলাহলপূর্ণ আসর। ফারসি ‘গুলজার’ শব্দটির অর্থ কিন্তু ফুলের বাগান। বাংলায় ব্যবহারটি অবশ্য বিদ্রূপাত্মক।\nগোলাপ — আমাদের প্রিয় ফুল গোলাপ ফারসিতে ‘গুল্’। গুল+আব (জল), ফারসির ‘গুলাব’, হল গোলাপজল।\nচাঁদা — ফারসি ‘চন্দহ্’-এর অর্থ সামান্য, অল্পস্বল্প। বাংলায় হয়েছে জনগণের কাছ থেকে তোলা অর্থ – স্বেচ্ছায় বা অনিচ্ছায়।\nজাঁহাবাজ — ফারসি জহান্ (বিশ্ব)+ বাজ (জ্ঞানী), অর্থাৎ বিশ্বজ্ঞানী, মহাপণ্ডিত। বাংলায় বোঝায় ধড়িবাজ, মতলববাজ।\nতামাশা — ফারসি ‘তমাশহ্’ থেকে, অর্থ – দৃশ্য বা প্রদর্শনী। অর্থ পরিবর্তিত হয়ে বাংলায় মজা, কৌতুক, রগড়, ঠাট্টা।\nদরদ — ফারসি ‘দর্‌দ্’ শব্দের অর্থ ব্যথা, বেদনা, পীড়া। বাংলায় দরদ বলতে বোঝায় সমবেদনা, সহানুভূতি, করুণা।\nনাকাল — আরবিতে ‘নকাল্’ মানে শাস্তি। বাংলায় নাকাল বলতে বুঝি হয়রান, জব্দ, অপদস্থ।\nফক্কড় — আরবি ‘ফিক্কর্‌হ’ থেকে, যার অর্থ প্রতারক, ধূর্ত। বাংলায় অর্থ দাঁড়িয়েছে বাচাল, ছ্যাবলা।\nফাজিল — আরবি ‘ফাজ্বিল’ শব্দের অর্থ বিদ্বান, পণ্ডিত। তার থেকে উদ্ভূত বাংলায় ফাজিল বলতে বোঝায় বাচাল বা বখাটে।\nবরাবর — ফারসিতে ‘বরাবর’ শব্দের অর্থ সমান, তুল্য। হিন্দিতেও তাই। বাংলায় ব্যবহৃত হয় ‘সর্বদা’ বোঝাতে (এটা বরাবর ঘটে আসছে), অথবা ‘সামনের দিকে’ বোঝাতে (নাক বরাবর যাওয়া)।\nবাদা — মূলে আরবি শব্দ ‘বাদিয়হ’ যার অর্থ মরুভূমি। বাংলায় বাদা হয়ে গেছে জলাভূমি।\nবুজরুক — ফারসি ‘বুজুর্গ’ শব্দ থেকে বাংলায় বুজরুক। বুজুর্গ শব্দের অর্থ মহৎ বা সাধু ব্যক্তি। বাংলায় বোঝায় পাণ্ডিত্যের ভানকারী, প্রতারক, ঠগ।\nভিস্তি — ফারসি ‘বিহিশ্‌তী’ থেকে, যার অর্থ স্বর্গীয় বা পরম পবিত্র কাজ। বাংলায় আসার পরে শব্দটির অর্থ দাঁড়িয়েছে জলবাহক। ‘মশক কাঁখে একুশ লাখ ভিস্তি’ (জুতা আবিষ্কার – রবীন্দ্রনাথ)। চর্মনির্মিত জলাধারটিকে (মশক) ভিস্তি বলা হয়।\nমস্ত — ফারসি ‘মস্ত্’ হল মত্ত, মাতাল। বাংলায় বোঝায় বিরাট বা বিশাল।\nমিছিল — আরবি ‘মিছ্‌ল্’ থেকে ফারসিতে ‘মিস্‌ল’, বাংলায় হয়েছে মিছিল। মূল অর্থ ছিল মামলা-মোকদ্দমা সংক্রান্ত নথিপত্রাদি।\nশায়েস্তা — বাংলায় এর অর্থ জব্দ। কিন্তু মূল ফারসি ‘শাইস্‌তহ্’ শব্দের অর্থ শিষ্ট, শিক্ষাপ্রাপ্ত, শোভন। বাংলার এককালীন নবাব কারও কাছে জব্দ হয়ে শায়েস্তা খাঁ নাম পাননি সেটা বোঝা যাচ্ছে।\nসোফা — গদি-আঁটা লম্বা চেয়ারের সোফা নামের উৎস আরবির ‘সফ্‌ফাঃহ’, যাতে বোঝায় বসবার জন্যে চওড়া শান-বাঁধানো জায়গা।\nশেষ করা যাক ইংরেজি দিয়ে। ইংরেজি থেকে আগত শব্দ বাংলায় প্রচুর, যারা প্রায় হুবহু ব্যবহৃত হয়, যেমন — টেবিল, চেয়ার, স্কুল, কলেজ, ব্যাংক, রেল, রেডিয়ো ইত্যাদি। তাদের মধ্যে অল্প কয়েকটির রূপ আর অর্থের পরিবর্তন ঘটেছে। গার্ড (Guard) শব্দের বিকৃত রূপ গারদ। মূল অর্থ পাহারাদার বা পাহারা দেওয়া। অর্থ পরিবর্তিত হয়ে দাঁড়িয়েছে প্রহরাধীন কক্ষ বা বাড়ি। জাঁদরেল শব্দটির উৎস শনাক্ত করা কঠিন। এটি এসেছে জেনারেল (General) থেকে। জেনারেল সেনাবিভাগের উচ্চপদস্থ কর্মচারী। ভাষান্তরিত হয়ে তার অর্থ হল জবরদস্ত্ মেজাজি ব্যক্তি। প্রযুক্তি আর কমপিউটার নিয়ন্ত্রিত বর্তমান যুগে আরও অনেক ইংরেজি শব্দ আমরা হুবহু ব্যবহার করছি আমাদের কথাবার্তায় আর লিখিত বিবরণে। এই নবাগত শব্দদের মধ্যে মাউস (mouse) এক বিশিষ্ট উদাহরণ। ওয়াকিফহাল সকলেই বুঝতে পারেন এটি কমপিউটার ব্যবহারের এক অপরিহার্য সরঞ্জাম – ইঁদুর নয়।\nনোট : পশ্চিমবঙ্গের ‘পরবাস’ পত্রিকার নভেম্বর, ২০১৪ মাসে প্রকাশিত সংখ্যা ৫৮ থেক সংগৃহীত। অসম্ভব গুরুত্বপূর্ণ এ লেখাটি লিখেছেন উদয় চট্টোপাধ্যায়। লেখা শেষে তিনি সূত্র হিসেবে একটি বইয়ের নামও উল্লেখ করেছেন, চাইলে বইটি আপনারাও দেখে নিতে পারেন। গ্রন্থ সহায়তা : বাগর্থ অভিধান – বিমলেন্দু দাম, যোগমায়া প্রকাশনী, কলকাতা, ১৪২০ বঙ্গাব্দ।\n← মনসুর হাল্লাজের খোদায়ি ও মনসুর আহমেদের জিহাদ প্রসঙ্গে\nফ্যাসিবাদের সাফল্য মানে বামপন্থার ব্যর্থতা – স্লাভয় জিজেক (সাক্ষাৎকার) →\n১৪ thoughts on “পরিচিত যেসব শব্দের অর্থই বদলে গেছে!”\nজুন ১২, ২০১৫; ৫:২১ পূর্বাহ্ন এ\nদারুণ উপাদেয় এবং সুস্বাদু\nদারুণ উপাদেয় এবং সুস্বাদু একটি লেখা। পড়ে খুব মজা পেলাম। ধন্যবাদ আপনাকে আমাদের এগুলোর খবর দেয়ার জন্য।\nজুন ১২, ২০১৫; ৫:৪৫ পূর্বাহ্ন এ\nখুব সুন্দর লেখা।অনেক কিছুই\nখুব সুন্দর লেখা।অনেক কিছুই জানতে পারলাম।তথ্যগুলো খুব অদ্ভুত ও চিত্তাকর্ষক। প্রিয়তে নিয়ে নিলাম।\nজুন ১২, ২০১৫; ৬:৩৪ পূর্বাহ্ন এ\nচমৎকার। সোজা প্রিয়তে।\nজুন ১২, ২০১৫; ৯:০৮ পূর্বাহ্ন এ\nভয়াংকর সুন্দর লেখা।\nজুন ১২, ২০১৫; ৬:৩৮ অপরাহ্ন এ\nব্যতিক্রমধর্মী লেখা। ধন্যবাদ\nব্যতিক্রমধর্মী লেখা। ধন্যবাদ পোস্টটির জন্য।\nজুন ১৩, ২০১৫; ৩:১৫ পূর্বাহ্ন এ\nজুন ১৩, ২০১৫; ৪:০৭ পূর্বাহ্ন এ\nআসলেই খুব মজা পেলাম।\nজুন ১৩, ২০১৫; ৭:২১ পূর্বাহ্ন এ\nজুন ১৩, ২০১৫; ৭:২৫ পূর্বাহ্ন এ\nজুন ১৩, ২০১৫; ১১:১০ পূর্বাহ্ন এ\nপ্রয়োজনীয় পোস্ট। :থাম্বসআপ:\nজুন ১৩, ২০১৫; ১১:৪৮ পূর্বাহ্ন এ\nব্যাতিক্রমি এবং প্রয়োজনীয়\nব্যাতিক্রমি এবং প্রয়োজনীয় লেখা। সরাসরি প্রিয়তে।\nজুন ১৭, ২০১৫; ৬:২৪ অপরাহ্ন এ\nধন্যবাদ বস্তুনিষ্ঠ একটি\nধন্যবাদ বস্তুনিষ্ঠ একটি সুন্দর লেখা উপহার দেওয়ার জন্য।\nজুন ১৭, ২০১৫; ১০:২৩ অপরাহ্ন এ\nসুন্দর পোস্ট দিয়েছন\nজুন ১৮, ২০১৫; ৩:১৯ অপরাহ্ন এ\nঅনেক ভালো লাগলো। খুবই\nঅনেক ভালো লাগলো। খুবই প্রয়োজনীয় পোস্ট। সুন্দর পোস্ট করার জন্য ধন্যবাদ


কলার মোচার উপকারিতা! - Dainikchorcha\nকলার মোচার উপকারিতা!\nমোচা দেখতে যেমন সুন্দর তেমনি খেতেও সুস্বাদু পুষ্টিতেও অতুলনীয়। কলা খাওয়ার স্বাস্থ্য উপকারিতা আমরা সবাই জানি। কিন্তু এটা জানেন কি শুধু কলা তেই না কলার মোচার মধ্যে রয়েছে অসাধারন স্বাস্থ্য উপকারিতা। ভারতে কলার মোচা বিভিন্ন রেসিপি ব্যাবহৃত হয়ে থাকে। কলার মোচা অনেক রকমের রোগ সারাতে ওষুধের থেকে কোনো অংশে কম না।\nআমরা এখন জানবো কলার উপকারিতা সম্পর্কেঃ\nরক্তঃ- রক্তের মূল উপাদান হিমোগ্লোবিনকে শক্তিশালী করতে কলার মোচার তুলনা হয় না। দেহে রক্তের পরিমান ঠিক রাখতে বা রক্তশূণ্যতায় ভোগা রোগীদের জন্য কলার মোচা খুব উপকারী।\nমন ভালো রাখেঃ- কলার মোচার মধ্যে রয়েছে ম্যাগনেসিয়াম যা নিয়মিত খেলে উদ্বেগ ও হতাশা কমায়। মন মেজাজ ভালো ও সতেজ রাখতে সাহায্য করে।\nদাঁতের গঠনঃ- কলার মোচায় থাকা ম্যাগনেসিয়াম, ক্যালসিয়াম ও আয়োডিন যা দাঁতের গঠনে সাহায্য করে এবং দাতকে মজবুত গড়ে তোলে।\nহৃদ রোগে ঝুঁকি কমায়ঃ- মোচাতে রয়েছে প্রচুর পরিমানে ম্যাগনেসিয়াম, পটাসিয়াম, ফাইবার ও অ্যান্টিঅক্সিডেন্ট থাকায় হৃদরোগের সমস্যা দূর করে এক নিমেষে।\nমাতৃ দুগ্ধের বৃদ্ধি পায়ঃ- মোচার মধ্যে রয়েছে প্রচুর পরিমানে আয়রন, ক্যালসিয়াম ও প্রোটিন যা সহজেই মাতৃ দুগ্ধের পরিমান বাড়াতে সাহায্য করে।\nভিটামিনের উৎসঃ- ভিটামিন এ, সি এবং ই ভরপুর থাকে কলার মোচায়। রয়েছে ফাইবারও। সুস্থ থাকতে প্রতিদিনের খাবারের তালিকায় রাখুন কলার মোচা। বহু সমস্যায় চিকিৎসকেরাও ওষুধের পাশাপাশি ডায়েট হিসেবে মোচার উল্লেখ করেন।\nবয়সঃ- মোচা নিয়মিত খেলে রক্তে ফ্রির‍্যাডি কালে সমস্যা দূর হয়। এবং বয়সের ছাপ পড়া থেকে রোধ করে। ত্বকের বলিরেখা দূর করে।\nহজমে ক্ষমতা বৃদ্ধিঃ- মোচাতে রয়েছে প্রচুর পরিমানে সলিউবল, ইন্সলিউবল, ফাইবার। যা হজম ক্ষমতা বৃদ্ধি করতে সাহায্য করে।\nবিষণ্ণতা দূর করেঃ- মোচার মধ্যে রয়েছে ম্যাগনেসিয়াম। যা কোনো পার্শ্বপ্রতিক্রিয়া ছাড়াই অবসাদ কমাতে সাহায্য করে। ফলে দুশ্চিন্তা ও মানসিক চাপ সহজেই কমে যায়।\nক্যান্সার দূরে রাখেঃ- বিভিন্ন রকম রোগের কারন হয়ে দাঁড়াতে পারে শরীরে ফ্রি রেডিক্যাল এর উপস্থিতি। কলার মোচার নির্যাসে রয়েছে অ্যান্টিঅক্সিডেন্ট যা মোচার উপকারিতাকে অনেকখানি বৃদ্ধি করে। বয়স বৃদ্ধির সাথে সাথে যেমন ত্বকে বলিরেখা পরে সেটা থেকে রক্ষা করে আমাদের। প্রাথমিকভাবে ক্যান্সারকেও দূরে রাখতে সাহায্য করে মোচা।\nPrevious articleজুমার দিনের ফজিলত ও আমল\nNext articleকোমায় যাওয়া আসলে কি ? কী কী কারনে মানুষ কোমায় চলে যায় ?


ঈশানের পুঞ্জমেঘ: জীবনের গল্প\nব্যস্ততার ঐ কালো আকাশে আজকাল\nমিলেনা আর চাঁদের দেখা,\nমরে গেছে ইচ্ছেরা নেই চাওয়া পাওয়া\nসময়ের তালে নিত্য একা।\nসুখ-স্বপ্ন, অনুভূতি আর স্মৃতির পাতা\nভাসে আকাশে মেঘের মতো,\nবাস্তব বলে এখন নেই কোন কিছু আর\nবৈশাখী ঝড়ে ক্ষত-বিক্ষত।\nনেই কোন লেনদেন ভারি খরার মরশুম\nহিসেব গুলো শুষ্ক হয়ে মরে,\nএই চাওয়া পাওয়া কভু পূর্ণতা পাবে কি?\nএই শত ব্যস্ত দিনের পরে ?\nভেবে দিশেহারা অকালে ঝরে সর্ব আশা\nজীবনটা ঝরা ফুলের মতো,\nনীল আকাশে ভাসমান দুঃখ রাশি রাশি\nঐ মন পাখি আজ আহত।\nভবসাগরে ছন্নছাড়া এক নায়ের মাঝি\nখুঁজে পাইনি কোন কূল,\nএকবারও ভাবিনি, আসেনি আমার মনে\nচলার পথের শুরুটাই ভুল।\nসেই বিরাট ভুলের মাশুল দিতে দিতে\nআমি হয়ে গেছি খুবই ব্যস্ত,\nজানিনা এই জীবনের জাগ্রত দিনমণি\nকবে কোথায় হবে অস্ত।\nজীবন সংগ্রামে অবিরাম লড়ে যাওয়া\nআমি এক পরাজিত সৈনিক,\nশুধু ব্যর্থতায় ডুবে গেছে আগপাছ\nখুঁজে পাইনা জীবনের দিক।\nলিখেছেন Rafique Laskar সময় মে ১৫, ২০১৮


ডেঙ্গু জ্বরে ৩ সপ্তাহে ৩ চিকিৎসকের মৃ’ত্যু – Holy BD24.com\nডেঙ্গু জ্বরে ৩ সপ্তাহে ৩ চিকিৎসকের মৃ’ত্যু\nসু-স্বাস্থ্য ডেস্ক : রাজধানীতে ডেঙ্গু জ্বরে আক্রান্ত হয়ে তিন সপ্তাহে তিনজন চিকিৎসকের মৃ’ত্যু হয়েছে। নি’হতদের মধ্যে গত ৩ জুলাই স্কয়ার হাসপাতালে চিকিৎসাধীন অবস্থায় মা’রা যায় কুয়েত-বাংলাদেশ মৈত্রী সরকারি হাসপাতালে রেডিওলজি এন্ড ইমেজিং বিভাগের জুনিয়র কনসালটেন্ট ডা. নিগার নাহিদ দিপু, রোববার (২২ জুলাই) রাজধানীর শহীদ সোহরাওয়ার্দী মেডিকেল কলেজ হাসপাতালে মা’রা যায় হবিগঞ্জের নবাগত সিভিল সার্জন ডা. শাহাদাত হোসেন হাজরা ও সর্বশেষ আজ শুক্রবার মা’রা যান ঢাকা মেডিকেল কলেজ হাসপাতালে অনারারি চিকিৎসক তানিয়া সুলতানা।\nজানা যায়, ডেঙ্গু জ্বরে আক্রান্ত হলে গত বুধবার তানিয়াকে মগবাজারের ওয়্যারলেস গেট এলাকার ঢাকা কমিউনিটি মেডিকেল কলেজ হাসপাতালে ভর্তি করা হয়। ওইদিনই তাকে স্থা’নান্তর করা হয় আনোয়ার খান মডার্ন মেডিকেল কলেজ হাসপাতালে।\nনি’হত তানিয়া সুলতানার স্বামী আমিনুল বাহার জানান, তানিয়া সুলতানা গত ২২ জুলাই থেকে জ্বরে ভুগছিলেন। পরীক্ষা-নিরীক্ষায় তার ডেঙ্গু পজিটিভ আসে। ২৪ জুলাই তাকে রাজধানীর মগবাজারে কমিউনিটি মেডিকেল কলেজ হাসপাতালে ভর্তি করা হয়। ওই হাসপাতালে চিকিৎসাধীন অবস্থায় তার শারীরিক অবস্থার অবনতি হলে গতকাল তাকে আনোয়ার খান ম’র্ডান মেডিকেল কলেজ হাসপাতালে ভর্তি করা হয়। সেখানে চিকিৎসাধীন অবস্থায় গত রাত ১০টায় তার মৃ’ত্যু হয়।\nনি’হত তানিয়া সুলতানা সিলেট ওসমানী মেডিকেল কলেজের ৪৭ ব্যাচের ছা’ত্রী ছিলেন। বর্তমানে তিনি ঢাকা মেডিকেল কলেজ হাসপাতালে অনারারি চিকিৎসক হিসেবে কর্ম’রত ছিলেন।\nএ নিয়ে ডেঙ্গু জ্বরে আক্রান্ত হয়ে মোট তিনজন চিকিৎসকের মৃ’ত্যু হলো। এর আগে রাজধানীর উত্তরায় বাংলাদেশ কুয়েত মৈত্রী হাসপাতালে নিগার নাহিদ দিপু নামে একজন নারী চিকিৎসক ও পরবর্তীতে গত কয়েকদিন আগে হবিগঞ্জ জে’লার সিভিল সার্জন শাহাদাত হোসেন হাজরা মা’রা যান।\nস্বাস্থ্য অধিদপ্তরের হিসাবে ডেঙ্গুতে মৃ’তের সংখ্যা এখন পর্যন্ত মাত্র ৮ জন বলা হলেও বেসরকারি হিসাবে এ মৃ’তের সংখ্যা কমপক্ষে তিন গুণ বলা হচ্ছে।\n« রোহিঙ্গা শিবির পরিদর্শনে শনিবার আসছে মিয়ানমারের প্রতিনিধি দল (Previous News)\n(Next News) বৈধতা পাচ্ছেন যুক্তরাজ্যে বাংলাদেশিসহ ৫ লাখো অভিবাসী! »


দেশের ৮ জেলা প্রশাসক রাজাকার! : জেলা প্রশাসক কুমিল্লা | comillaweb.com\nকুমিল্লা জেলা প্রশাসক মো. জামাল হোসাইন স্বাক্ষরিত এক বিবৃতিতে জানান, ২৬ সেপ্টেম্বর ‘দেশের ৮ জেলা প্রশাসক রাজাকার’ শিরোনাম প্রকাশিত সংবাদের একাংশের তিনি আপত্তি জানিয়েছেন। ‘প্রশাসনে এখন রাজাকারদের রাজত্ব’ দেশের ৮ জেলায় দায়িত্বে রয়েছেন ৮ রাজাকার ডিসি’ এ জাতীয় মন্তব্য তিনি করেননি বলে বিবৃতিতে উল্লেখ করেন।\nশনিবার দুপুরে কুমিল্লা সার্কিট হাউজে প্রশাসন ও স্থানীয় আওয়ামীলীগ নেতৃবৃন্দের সাথে মতবিনিময় কালে তথ্য ও সংস্কৃতি মন্ত্রী আবুল কালাম আজাদের সামনে জেলা প্রশাসক মো. জামাল হোসাইন বলেন, প্রশাসনে এখন রাজাকারের রাজত্ব। দেশের ৮ জেলার দায়িত্বে রয়েছে ৮ রাজাকার ডিসি। তিনি আরো বলেন, তত্ত্বাবধায়ক আমলে কুমিল্লা দক্ষিণ জেলা আওয়ামীলীগের যুগ্ম আহবায়ক অধ্যক্ষ আফজল খানের পরিবারের বিরুদ্ধে মামলা দিয়ে গ্রেফতার করে হয়রানি করেছে বিএনপির লোক কুমিল্লার সাবেক জেলা প্রশাসক মনজুরুর রহমান ও সদর উপজেলার ইউএনও জামায়াতের লোক একে এম সোহেল। আমি প্রতিবাদ করায় আমাকে তখন চট্টগ্রামে বদলী করা হয়। আমি জেলা প্রশাসক হিসেবে কুমিল্লায় মাত্র ৫ মাস দায়িত্ব পালন করার মাথায় বিএনপি- জামায়াত জোট ষড়যন্ত্র করে আমাকে বদলী করে দিয়েছে।\nPrevious নারী নির্যাতনের বিচার হলে জরিমানার টাকাও আত্মসাৎ হয়ে যায় :এম.কে আনোয়ার\nNext বিএনপি- জামায়াত জোট ক্ষমতায় এলে আমাদেরকে কচুকাটা করবে : কুমিল্লায় তথ্যমন্ত্রী


সূনান আত তিরমিজী (তাহকীককৃত) | ৩৪/ দুনিয়াবী ভোগবিলাসের প্রতি অনাসক্তি (كتاب الزهد عن رسول الله ﷺ)\nসূনান আত তিরমিজী (তাহকীককৃত) ৩৪/ দুনিয়াবী ভোগবিলাসের প্রতি অনাসক্তি (كتاب الزهد عن رسول الله ﷺ)\nপরিচ্ছেদঃ ১. সুস্বাস্থ্য ও অবসর সময় দুইটি মূল্যবান ঐশ্বর্য\n২৩০৪। ইবনু আব্বাস (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ এরূপ দুটি নিয়ামাত আছে যে ব্যাপারে বেশিরভাগ লোক ধোকায় নিপতিতঃ সুস্বাস্থ্য ও অবসর সময়।\nইবনু সাঈদ ইবনু আবী হিন্দ হতে, তিনি তার পিতা হতে, তিনি ইবনু আব্বাস (রাঃ) হতে, তিনি রাসূলুল্লাহ সাল্লাল্লাহু আলাইহি ওয়াসাল্লাম সূত্রে উপরোক্ত হাদীসের মতই হাদীস বর্ণনা করেছেন। আনাস ইবনু মালিক (রাঃ) হতেও এ অনুচ্ছেদে হাদীস বর্ণিত আছে। এ হাদীসটি হাসান সহীহ। এই হাদীসটি আবদুল্লাহ ইবনু সাঈদ ইবনু আবী হিন্দ-এর সূত্রে একাধিক বর্ণনাকারী রিওয়ায়াত করেছেন। এ হাদীসটি তার সূত্রে কেউ মারফুভাবে এবং কেউ মাওকূফভাবে বর্ণনা করেছেন।\n৩৪/ দুনিয়াবী ভোগবিলাসের প্রতি অনাসক্তি (كتاب الزهد عن رسول الله ﷺ) 34. Chapters On Zuhd\nপরিচ্ছেদঃ ২. নিষিদ্ধ জিনিস ত্যাগকারী অধিক ইবাদতকারী\n২৩০৫। আবূ হুরাইরা (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ এমন কে আছে যে আমার নিকট হতে এ কথাগুলো গ্রহণ করবে এবং সে মুতাবিক নিজেও আমল করবে অথবা এমন কাউকে শিক্ষা দিবে যে অনুরূপ আমল করবে? আবূ হুরাইরা (রাঃ) বলেন, আমি বললাম, হে আল্লাহর রাসূল (সাল্লাল্লাহু আলাইহি ওয়াসাল্লাম)। আমি আছি। অতঃপর তিনি আমার হাত ধরলেন এবং গুনে গুনে এ পাঁচটি কথা বললেনঃ\nতুমি হারাম সমুহ হতে বিরত থাকলে লোকদের মধ্যে সর্বাপেক্ষা বড় আবিদ বলে গণ্য হবে; তোমার ভাগ্যে আল্লাহ তা'আলা যা নির্ধারিত করে রেখেছেন তাতে খুশি থাকলে লোকদের মধ্যে সর্বাপেক্ষা স্বনির্ভর বলে গণ্য হবে; প্রতিবেশীর সাথে ভদ্র আচরণ করলে প্রকৃত মুমিন হতে পারবে; যা নিজের জন্য পছন্দ কর তা-ই অন্যের জন্যও পছন্দ করতে পারলে প্রকৃত মুসলিম হতে পারবে এবং অধিক হাসা থেকে বিরত থাক। কেননা অতিরিক্ত হাস্য-কৌতুক হৃদয়কে মৃতবৎ করে দেয়।\nহাসান, সহীহাহ (৯৩০), তাখরাজুল মুশকিলাহ (১৭)।\nআবূ ঈসা বলেন, এ হাদীসটি গারীব। আমরা এটি শুধুমাত্র জাফর ইবনু সুলাইমানের সূত্রেই জেনেছি। আবূ হুরাইরা (রাঃ) হতে হাসান বাসরী (রাহঃ) কিছুই শুনেননি। আইয়ূব, ইউনুস ইবনু উবাইদ ও আলী ইবনু যাইদ (রহঃ) হতেও একইরকম বর্ণিত আছে। তারাও বলেন, আবূ হুরাইরা (রাঃ) হতে হাসান বাসরী (রহঃ) কিছুই শুনেননি। আবূ উবাইদা আন-নাজী (রহঃ) এ হাদীসটি হাসানের সূত্রে বর্ণনা করলেও তাতে তিনি “আবূ হুরাইরা (রাঃ)-রাসূলুল্লাহ সাল্লাল্লাহু আলাইহি ওয়াসাল্লাম হতে” এরূপ উল্লেখ করেননি।\nباب مَنِ اتَّقَى الْمَحَارِمَ فَهُوَ أَعْبَدُ النَّاسِ\nপরিচ্ছেদঃ ৩. সৎকাজের প্রতিযোগিতায় এগিয়ে যাওয়া\n২৩০৬। আবূ হুরাইরা (রাঃ) হতে বর্ণিত আছে, রাসূলুল্লাহ সাল্লাল্লাহু আলাইহি ওয়াসাল্লাম বলেনঃ তোমরা কাৰ্য্য সম্পাদনে সাতটি বিষয়ের অগ্রগামী হও। তোমরা কি এমন দারিদ্র্যের অপেক্ষায় আছ যা আল্লাহ তা'আলাকে ভুলিয়ে দেয় অথবা এরূপ ধনবান হওয়ার যা আল্লাহ তা'আলার অবাধ্যাচারে লিপ্ত করে অথবা এমন রোগের যা স্বাস্থ্যকে ধ্বংস করে দেয় অথবা নির্বোধে পরিণতকারী বার্ধক্যের অথবা এমন মৃত্যুর যা হঠাৎ করেই এসে যায় অথবা অপেক্ষা করছো দাজ্জালের অপেক্ষমাণ অদৃশ্য অমঙ্গলের অথবা কিয়ামতের? আর কিয়ামত তো আরো বিভিষিকাময়, আরো তিক্ত।\nযঈফ, যঈফা (১৬৬৬)\nআবূ ঈসা বলেন, এ হাদীসটি হাসান গারীব। মুহরিয ইবনু হারূনের বরাত ব্যতীত আ'রাজ হতে আবূ হুরাইরা (রাঃ)-এর সূত্রে বর্ণিত হাদীস হিসাবে আমরা এটি প্রসঙ্গে জানতে পারিনি। বিশর ইবনু উমার প্রমুখ এই হাদীস মুহুরিয ইবনু হারূনের সূত্রে বর্ণনা করেছেন। মামার এই হাদীসটি এমন ব্যক্তির সূত্রে বর্ণনা করেছেন যিনি সাঈদ আল-মাকবুরীর নিকট শুনেছেন। তিনি আবূ হুরাইরা (রাঃ) হতে, তিনি রাসূলুল্লাহ সাল্লাল্লাহু আলাইহি ওয়াসাল্লাম হতে পূর্বোক্ত হাদীসের মতই বর্ণনা করেছেন। এখানে ইউনতাযারু এর পরিবর্তে তানতাযিরনা শব্দ উল্লেখ করেছেন।\nباب مَا جَاءَ فِي الْمُبَادَرَةِ بِالْعَمَلِ\nপরিচ্ছেদঃ ৪. মৃত্যুর কথা স্মরণ প্রসঙ্গে\n২৩০৭। আবূ হুরাইরা (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ তোমরা বেশি পরিমাণে জীবনের স্বাদ হরণকারীর অর্থাৎ মৃত্যুর স্মরণ কর।\nহাসান, সহীহ, ইবনু মা-জাহ (৪২৫৮)।\nআবূ সাঈদ (রাঃ) হতেও এ অনুচ্ছেদে হাদীস বর্ণিত রয়েছে। আবূ ঈসা বলেন, এ হাদীসটি হাসান গারীব।\nباب مَا جَاءَ فِي ذِكْرِ الْمَوْتِ\nপরিচ্ছেদঃ ৫. (কবরের শাস্তিকে ভয় করা)\n২৩০৮। উসমান (রাঃ)-এর মুক্তদাস হানী বলেন, উসমান (রাঃ) কোন কবরের পাশে দাড়িয়ে এত কাঁদতেন যে, তার দাড়ি ভিজে যেত। তাকে প্রশ্ন করা হলো, জান্নাত জাহান্নামের আলোচনা করা হলে তো আপনি আপনি কাঁদেন না, অথচ এই কবর দর্শনে এত বেশি কাঁদেন কেন? তিনি বললেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ আখিরাতের মানযিলসমূহের (প্রাসাদ) মধ্যে কবর হলো প্রথম মানযিল। এখান হতে কেউ মুক্তি পেয়ে গেলে তবে তার জন্য পরবর্তী মানযিলগুলোতে মুক্তি পাওয়া খুব সহজ হয়ে যাবে। আর সে এখান হতে মুক্তি না পেলে তবে তার জন্য পরবর্তী মানযিলগুলো আরো বেশি কঠিন হবে। তিনি (উসমান) বলেন, রাসূলুল্লাহ সাল্লাল্লাহু আলাইহি ওয়াসাল্লাম আরো বলেছেনঃ আমি কবরের দৃশ্যের চাইতে অধিক ভয়ংকর দৃশ্য আর কখনো দেখিনি।\nহাসান, ইবনু মা-জাহ (৪২৬৭)।\nআবূ ঈসা বলেন, এ হাদীসটি হাসান গারীব। আমরা এ হাদীসের ব্যাপারে শুধুমাত্র হিশাম ইবনু ইউসুফের রিওয়ায়াত হতেই জেনেছি।\nপরিচ্ছেদঃ ৬. আল্লাহর সাক্ষাৎ পছন্দকারীর সাথে সাক্ষাৎ করতে আল্লাহও পছন্দ করেন\n২৩০৯। উবাদা ইবনুস সামিত (রাঃ) হতে বর্ণিত আছে, নবী সাল্লাল্লাহু আলাইহি ওয়াসাল্লাম বলেছেনঃ আল্লাহ্ তা'আলার সাথে সাক্ষাৎ করাকে যে লোক পছন্দ করে, তার সাথে সাক্ষাৎ করতে আল্লাহ্ তা'আলাও পছন্দ করেন। আর আল্লাহ তা'আলার সাথে সাক্ষাৎ করতে যে লোক অপছন্দ করে, আল্লাহ তা'আলাও তার সাথে সাক্ষাৎ করতে অপছন্দ করেন।\nআবূ ঈসা বলেন, আবূ হুরাইরা, আইশা, আবূ মূসা ও আনাস (রাঃ) হতেও এ অনুচ্ছেদে হাদীস বর্ণিত আছে। উবাদা (রাঃ) বর্ণিত হাদীসটি হাসান সহীহ।\nপরিচ্ছেদঃ ৭. রাসূলুল্লাহ সাল্লাল্লাহু আলাইহি ওয়াসাল্লাম তার জাতিকে সতর্ক করেছেন\n২৩১০। আইশা (রাঃ) হতে বর্ণিত আছে, তিনি বলেন, যখন এ আয়াত অবতীর্ণ হলোঃ “আপনি আপনার নিকটাত্মীয়দের ভয় প্রদর্শন করুন" (২৬ঃ ২১৪), তখন রাসূলুল্লাহ সাল্লাল্লাহু আলাইহি ওয়াসাল্লাম বললেন, হে সাফিয়্যা বিনতু আবদিল মুত্তালিব, হে ফাতিমা বিনতু মুহাম্মাদ, হে আবদুল মুত্তালিবের বংশধর। আল্লাহ্ তা'আলার (পাকড়াও) হতে তোমাদেরকে বাচানোর ক্ষমতা আমার নেই। আমার ধন-সম্পদ হতে তোমরা যতটুকু খুশি চাইতে পার (কিতাবুত তাফসীরে পুনরুক্ত)।\nসহীহ, মুসলিম (১/১৩৩)।\nআবূ ঈসা বলেন, আবূ হুরাইরা, আবূ মূসা ও ইবনু আব্বাস (রাঃ) হতেও এ অনুচ্ছেদে হাদীস বর্ণিত আছে। আইশা (রাঃ)-এর বর্ণিত হাদীসটি হাসান গারীব। কিছু বর্ণনাকারী হিশাম ইবনু উরওয়া হতে এরকমই বর্ণনা করেছেন। হিশাম ইবনু উরওয়া-তার পিতা উরওয়া (রাহঃ)-এর বরাতে রাসূলুল্লাহ সাল্লাল্লাহু আলাইহি ওয়াসাল্লাম হতে কোন কোন বর্ণনাকারী মুরসাল হিসাবে বর্ণনা করেছেন তাতে আইশার উল্লেখ করেননি।\nপরিচ্ছেদঃ ৮. আল্লাহর ভয়ে কান্নাকাটির ফযীলত\n২৩১১। আবূ হুরাইরা (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ আল্লাহ্ তা'আলার ভয়ে ক্ৰন্দনকারী ব্যক্তি জাহান্নামে প্রবেশ করবে না, যেরূপ দোহনকৃত দুধ আবার স্তনে ফিরিয়ে নেয়া যায় না। আর আল্লাহ তা'আলার পথের (জিহাদের) ধুলা ও জাহান্নামের ধোয়া কখনো একত্র হবে না।\nসহীহ, মিশকাত (৩৮২৮), তা’লীকুর রাগীব (২/১৬৬)।\nআবূ ঈসা বলেন, আবূ রাইহানা ও ইবনু আব্বাস (রাঃ) হতেও এ অনুচ্ছেদে হাদীস বর্ণিত আছে। এ হাদীসটি হাসান সহীহ। মুহাম্মাদ ইবনু আবদুর রাহমান (রহঃ) তালহা-পরিবারের মুক্তদাস, তিনি নির্ভরযোগ্য বর্ণনাকারী এবং মদীনার অধিবাসী। শুবা ও সুফিয়ান সাওরী তার সূত্রে হাদীস বর্ণনা করেছেন।\nপরিচ্ছেদঃ ৯. রাসূলুল্লাহ সাল্লাল্লাহু আলাইহি ওয়াসাল্লামের বাণীঃ আমি যা জানি, তোমরা তা জানতে পারলে খুব কমই হাসতে\n২৩১২। আবূ যার (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ আমি (অদৃশ্য জগতের) যা দেখি তোমরা তা দেখ না, আর আমি যা শুনতে পাই তোমরা তা শুনতে পাও না। আসমান তো চড়চড় শব্দ করছে, আর সে এই শব্দ করার যোগ্য। তাতে এমন চার আঙ্গুল পরিমাণ জায়গাও নেই যেখানে কোন ফিরিশতা আল্লাহ্ তা'আলার জন্যে অবনত মস্তকে সাজদায় পড়ে না আছে। আল্লাহর শপথ! আমি যা জানি তোমরা যদি তা জানতে তাহলে তোমরা খুব কমই হাসতে, বেশি কাঁদতে এবং বিছানায় স্ত্রীদের উপভোগ করতে না, বাড়ী-ঘর ছেড়ে পথে-প্রান্তরে বেরিয়ে পড়তে, আল্লাহ তা'আলার সামনে কাকুতি-মিনতি করতে। বর্ণনাকারী বলেন, আমার মন চায় আমি যদি একটি বৃক্ষ হতাম আর তা কেটে ফেলা হতো। "আমার মন চায়....." অংশ ব্যতীত হাদীসটি হাসান,\nইবনু মা-জাহ (৪১৯০)।\nআবূ ঈসা বলেন, আবূ হুরাইরা, আইশা, ইবনু আব্বাস ও আনাস (রাঃ) হতেও এ অনুচ্ছেদে হাদীস বর্ণিত আছে। এ হাদীসটি হাসান গারীব। অপর একটি সূত্রে বর্ণিত আছে যে, আবূ যার (রাঃ) বলেন, আমার আকাঙ্ক্ষা যে, “আমি যদি একটি গাছ হতাম যা কেটে ফেলা হতো”। আবূ যার (রাঃ) হতে এ হাদীসটি মাওকুফ হিসাবেও বর্ণিত আছে।\nباب فِي قَوْلِ النَّبِيِّ صلى الله عليه وسلم " لَوْ تَعْلَمُونَ مَا أَعْلَمُ لَضَحِكْتُمْ قَلِيلاً " .\n২৩১৩। আবূ হুরাইরা (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ আমি যা জানি তোমরা যদি তা জানতে, তাহলে খুব অল্পই হাসতে এবং খুব বেশি কাঁদতে।\nসহীহ, ফিকহুস সীরাহ (৪৭৯), বুখারী, মুসলিম আনাস (রাঃ) হতে।\nএ হাদীসটি হাসান সহীহ। আবূ ঈসা বলেন, আবূ হুরাইরাহ, আইশা, ইবনু আব্বাস ও আনাস (রাঃ) হতেও এ অনুচ্ছেদে হাদীস বর্ণিত আছে।\nপরিচ্ছেদঃ ১০. কেউ যদি লোকদের হাসানোর উদ্দেশ্যে কোন কথা বলে\n২৩১৪। আবূ হুরাইরা (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ যে লোক এমন কথাও বলে যে প্রসঙ্গে সে মনে করে যে, তাতে কোন অসুবিধা নেই, এইজন্য সে সত্তরবছর জাহান্নামে অবস্থান করবে।\nহাসান, সহীহ, ইবনু মা-জাহ (৩৯৭০)।\nআবূ ঈসা বলেন, এ হাদীসটি হাসান এবং উল্লেখিত সূত্রে গারীব।\n২৩১৫। বাহয ইবনু হাকীম (রহঃ) হতে পর্যায়ক্রমে তার বাবা ও দাদার সূত্রে বর্ণিত আছে, তার দাদা বলেন, রাসূলুল্লাহ সাল্লাল্লাহু আলাইহি ওয়াসাল্লামকে আমি বলতে শুনেছিঃ সেই লোক ধ্বংস হোক যে মানুষদের হাসানোর উদ্দেশ্যে কথা বলতে গিয়ে মিথ্যা বলে। সে নিপাত যাক, সে নিপাত যাক।\nহাসান, গাইয়াতুল মারাম (৩৭৬), মিশকাত, তাহকীক ছানী (৪৮৩৮)।\nআবূ ঈসা বলেন, আবূ হুরাইরা (রাঃ) হতেও এ অনুচ্ছেদে হাদীস বর্ণিত আছে। এ হাদীসটি হাসান।\nপরিচ্ছেদঃ ১১. অনর্থক কথা বলা\n২৩১৬। আনাস ইবনু মালিক (রাঃ) হতে বর্ণিত আছে, তিনি বলেন, কোন এক সময় রাসূলুল্লাহ সাল্লাল্লাহু আলাইহি ওয়াসাল্লামের এক সাহাবী মারা গেলে এক ব্যক্তি বলল, জান্নাতের সুসংবাদ গ্রহণ কর। তখন রাসূলুল্লাহ সাল্লাল্লাহু আলাইহি ওয়াসাল্লাম বললেনঃ তুমি তো জান না, হয়ত সে বেহুদা কথা বলেছে অথবা যা দান করলে তার কোন ক্ষতি হত না তাতেও সে কৃপণতা করেছে?\nযঈফ, তা’লীকুর রাগীব (৪/১১)\n২৩১৭। আবূ হুরাইরা (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ কোন ব্যক্তির ইসলামের অন্যতম সৌন্দর্য হলো অনর্থক আচরণ ত্যাগ করা।\nসহীহ, ইবনু মা-জাহ (৩৯৭৬)।\nআবূ ঈসা বলেন, এ হাদীসটি গারীব। আমরা শুধুমাত্র আবূ সালামা হতে আবূ হুরাইরা (রাঃ)-এর বরাতে রাসূলুল্লাহ সাল্লাল্লাহু আলাইহি ওয়াসাল্লামের সূত্রে বর্ণিত রিওয়ায়াত হিসাবে এটি জেনেছি।\n২৩১৮। আলী (যাইনুল আবিদীন) ইবনুল হুসাইন (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ কোন ব্যক্তির ইসলামের অন্যতম সৌন্দর্য হলো অর্থহীন কথা বা কাজ ত্যাগ করা।\nআবূ ঈসা বলেন, উক্ত হাদীস যুহরীর একাধিক শিষ্য যুহরী হতে, তিনি আলী ইবনুল হুসাইন হতে, তিনি রাসূলুল্লাহ সাল্লাল্লাহু আলাইহি ওয়াসাল্লাম হতে এই সূত্রে মালিকের রিওয়ায়াতের অনুরূপ মুরসালভাবে বর্ণনা করেছেন। আমাদের মতে এটিই আবূ সালামা-আবূ হুরাইরা (রাঃ)-এর সূত্রের চাইতে অনেক বেশি সহীহ। আলী ইবনুল হুসাইন (রাঃ) আলী ইবনু আবী তালিব (রাঃ)-এর দেখা পাননি (তার যুগ পাননি)।\nপরিচ্ছেদঃ ১২. স্বল্পভাষী হওয়া\n২৩১৯। বিলাল ইবনুল হারিস আল-মুযানী (রাঃ) নামীয় রাসূলুল্লাহ সাল্লাল্লাহু আলাইহি ওয়াসাল্লামের সাহাবী বলেন, আমি রাসূলুল্লাহ সাল্লাল্লাহু আলাইহি ওয়াসাল্লামকে বলতে শুনেছিঃ তোমাদের মধ্যে কোন ব্যক্তি কখনো আল্লাহ্ তা'আলার সন্তুষ্টির কথা বলে, যার সম্পর্কে সে ধারণাও করে না যে, তা কোথায় গিয়ে পৌছবে, অথচ আল্লাহ তা’আলা তার এ কথার কারণে তার সাথে মিলিত হওয়ার দিন পর্যন্ত তার জন্য স্বীয় সন্তুষ্টি লিখে দেন। আবার তোমাদের মধ্যে কোন ব্যক্তি কখনো আল্লাহ্ তা'আলার অসন্তুষ্টির কথা বলে, যার সম্পর্কে সে চিন্তাও করে না যে, তা কোন পর্যন্ত গিয়ে পৌছবে। অথচ এ কথার কারণে আল্লাহ তা'আলা তার সাথে মিলিত হওয়ার দিন পর্যন্ত তার জন্য অসন্তুষ্টি লিখে দেন।\nসহীহ, ইবনু মা-জাহ (৩৯৬৯)।\nআবূ ঈসা বলেন, উম্মু হাবীবা (রাঃ) হতেও এ অনুচ্ছেদে হাদীস বর্ণিত আছে। এ হাদীসটি হাসান সহীহ। মুহাম্মাদ ইবনু আমরের সূত্রে একাধিক বর্ণনাকারী উপরোক্ত হাদীসের অনুরূপ বর্ণনা করেছেন। তারা মুহাম্মাদ ইবনু আমর-তার বাবা-তার দাদা-বিলাল ইবনুল হারিস (রাহঃ)-এর সূত্রের উল্লেখ করেছেন। এ হাদীসটি মালিক (রাহঃ) মুহাম্মাদ ইবনু আমর-তার বাবা-বিলাল ইবনুল হারিস (রাহঃ)-এর সূত্রে বর্ণনা করেছেন এবং তার দাদার কথা তাতে উল্লেখ করেননি।\nপরিচ্ছেদঃ ১৪. (দুনিয়া অভিশপ্ত)\n২৩২২। আবূ হুরাইরা (রাঃ) হতে বর্ণিত আছে, তিনি বলেন, আমি রাসূলুল্লাহ সাল্লাল্লাহু আলাইহি ওয়াসাল্লামকে বলতে শুনেছিঃ দুনিয়া ও তার মাঝের সকলকিছুই অভিশপ্ত, কিন্তু আল্লাহ্ তা'আলার যিকির ও তার সাথে সংগতিপূর্ণ অন্যান্য আমল, আলিম ও ইলম অন্বেষণকারী এর ব্যতিক্রম।\nহাসান, ইবনু মা-জাহ (৪১১২)।\nআবূ ঈসা বলেন, এ হাদীসটি হাসান গরীব।


কারখানা থেকে ৪ টন কারেন্ট জাল জব্দ, কারাদণ্ড | মুন্সিগঞ্জের খবর\nBy Munshigonj.com on 11/11/2015\nমুন্সীগঞ্জ সদরের জোড়পুকুরপাড় এলাকার একটি কারখানায় অভিযান চালিয়ে চার টন কারেন্ট জাল ও জাল তৈরির সূতা জব্দ করেছে ভ্রাম্যমাণ আদালত। এসময় মো. সম্রাট (২৬) নামে এক কারখানার শ্রমিককে আটক করে এক মাসের কারাদণ্ডাদেশ দেওয়া হয়েছে।\nবুধবার (১১ নভেম্বর) দুপুর থেকে বিকেল পর্যন্ত র‌্যাপিড অ্যাকশন ব্যাটালিয়নের (র‌্যাব) সদস্যদের নিয়ে নির্বাহী ম্যাজিস্ট্রেট আব্দুল্লাহ-আল মামুন এ ভ্রাম্যমাণ আদালত পরিচালনা করেন।\nর্যাব-১১ এর নারায়ণগঞ্জ ক্যাম্পের এএসপি শাহ মো. মশিউর রহমান জানান, গোপন সংবাদের ভিত্তিতে ইভা ফিশিং নেট নামে কারেন্ট জাল তৈরির কারখানায় অভিযান চালানো হয়। এসময় চার টন কারেন্ট জাল ও জাল তৈরির সূতা জব্দ করা হয়। জব্দকৃত কারেন্ট জাল ও সূতা পরে আগুনে পুড়িয়ে বিনষ্ট করা হয়। এসময় ওই কারখানার শ্রমিক সম্রাটকে আটক করে এক মাসের কারাদণ্ডাদেশ দেওয়া হয়।\nউল্লেখ্য, কারেন্ট জাল উৎপাদন, বেচা-কেনা, পরিবহন ও এই জাল দিয়ে মাছ ধরা আইনত নিষিদ্ধ।\nমুন্সীগঞ্জ পলিটেকনিকে নবীন বরণ


What are the symptoms of the third wave of corona in the body? Find out\nMonday, 20 Sep 2021 Time: 11:17 AM\nকরোনার তৃতীয় ঢেউয়ে শরীরে কোন কোন উপসর্গ দেখা যাচ্ছে? জেনে নিন\nএবারের করোনার তৃতীয় ঢেউয়ে উপসর্গ একটু আলাদা, জানেন কোন কোন উপসর্গ দেখা দিচ্ছে এখন?\nআকাশ বার্তা অনলাইন ডেস্ক - করোনা আতঙ্ক যেন কিছুতেই পিছু ছাড়ছে না মানুষের। সম্প্রতি দ্বিতীয় ঢেউয়ের ভয়াবহতা গোটা দেশের মতো বাংলাতেও লক্ষ করা গেছে। তবে এবার তৃতীয় ঢেউয়ের আশঙ্কায় জলপাইগুড়ির মানুষ। হঠাৎ করেই জ্বর, বমিতে আক্রান্ত হচ্ছে সেখানকার শিশুরা। গত কাল এই জ্বরের উপসর্গ নিয়ে হাসপাতালে ভর্তি হয়েছিলেন ১২১ জন। সেখান থেকে আজ ছুটি হলো ৪৮ জনের কিন্তু ফের আক্রান্তের সংখ্যা বেড়ে আজ মোট ১৩০ জন ভর্তি রয়েছে হাসপাতালে। আর তার জেরেই তৃতীয় ঢেউয়ের আশঙ্কা প্রকাশ করছেন সাধারণ মানুষ থেকে স্বাস্থ্য দফতর।\nআরো পড়ুন - লক্ষীর ভান্ডার প্রকল্পের ফর্ম জমা দেওয়ার সময় দেখে নিন এই কয়েকটি বিষয়, নইলে ফর্ম জমা দিলেও মিলবেনা টাকা!\nবিশেষজ্ঞদের মত - ইতিমধ্যেই বিশেষজ্ঞরা সমস্ত বাচ্চার ওপরেই নজর রাখছে। তাদের ধারনা এটা সিজিন্যাল জ্বরও হতে পারে। কারন সমস্ত বাচ্চাদের কোভিড পরীক্ষা করা হলেও সকলেরই রিপোর্ট এসেছে নেগেটিভ। এমনিতেও এই সময়টায় বাচ্চা থেকে বড় সকলের ক্ষেত্রেই সিজিন্যাল জ্বর পরিলক্ষিত হয়। কিন্তু এই বহুল পরিমান আক্রান্ত অন্যবার দেখা যায়না। সেখানেই চিন্তা বাড়ছে স্বাস্থ্য দফতরের। ইতিমধ্যেই সকলের মল মূত্র পরীক্ষা করার জন্য আনা হচ্ছে অনেক বিশেষজ্ঞ। ইতিমধ্যেই বেশ কয়েকজনের অবস্থা আশঙ্কা জনক হওয়ায় উদ্বেগ বাড়ছে স্বাস্থ্য দফতরের। তবে বিশেষ চিন্তার কিছু নেই বলেই জানিয়েছেন তারা। কারন এটি করোনার লক্ষণ নয়। তেমনটাই জানালেন স্বাস্থ্য দফতর।\nজেলা শাসকের বৈঠক - ইতিমধ্যেই জরুরি ভিত্তিতে বৈঠক করা হয়েছে জেলা শাসকের পক্ষ থেকেও। তিনি চিকিৎসা ঠিকঠাক হচ্ছে কিনা এবং শিশুদের শারীরিক পরিস্থিতি দেখতে নিজেই ওয়ার্ড পরিদর্শন করেন। এবং তাদের মা র সাথে কথাও বলেন। সেখান থেকে জানা যায়, বাচ্চাদের জ্বরটা রাতের দিকে না থাকলেও ফের বাড়ছে সকালে। কাজেই সমস্ত চিকিৎসকদের নির্দেশ দেওয়া হয়েছে সব সময় বাচ্চাদের ওপর নজর দেওয়ার জন্য । এছাড়াও বেড বাড়ানোর কথাও বলা হয়েছে।


ইসলামের দৃষ্টিতে শিশু – ড. মুহাম্মাদ খলিলুর রহমান মাদানী\nইসলামের দৃষ্টিতে শিশু\nশিশু-সন্তান মহান আল্লাহ তায়ালা কর্তৃক এক অমূল্য সম্পদ।\nশিশু-সন্তান মহান আল্লাহ তায়ালা কর্তৃক এক অমূল্য সম্পদ। পবিত্র কুরআন মাজীদে মহান আল্লাহ তায়ালা ইরশাদ করেছেন- “মাল, সন্তান-সন্ততি দুনিয়া জীবনের মহা সৌন্দর্য।” সূরা কাহাফ আয়াত : ৪৬।\nমহানবী (সা.) ইরশাদ করেছেন- “যে ব্যক্তি তার ছেলে-মেয়েদের সঠিকভাবে পরিচর্যা করে, উত্তম আচরণ, আদব-কায়দা ও আমল-আখলাক শেখায় আল্লাহ তায়ালা তাকে নিশ্চিত জান্নাত দান করবেন। -বুখারী ও মুসলিম।\nসম্মানিত অতিথিবৃন্দ কুরআন-হাদীস থেকে বুঝা গেল শিশু সন্তান আমাদের জন্য বড় নেয়ামত। তাদেরকে সঠিকভাবে শিক্ষা ও পরিচর্যা করা ফজর ইবাদাত। তাদের অধিকার সমূহ আদায় করলে আজকের শিশু আগামী দিনে মহা সম্পর্দে পরিণত হবে ইনশাআল্লাহ।\nসম্মানিত উপস্থিতি, তাই আসুন! আমরা শিশুদের প্রতি মানবিক হই। তাদের প্রতি গভীর দরদ দেখাই। তাদের অধিকার সমূহ সঠিকভাবে আদায় করার মাধ্যমে তাদের শারিরিক, মানষিক বিকাশ ঘটার সুযোগ করে দেই। শিশুদেরকে শাসন করার নামে শিশু নির্যাতনের বিরুদ্ধে সামাজিক আন্দোলন গড়ে তুলি। শিশু শ্রমকে না বলি।\nআমাদের প্রিয় নবী হযরত মুহাম্মাদ (সা.) এর আদর্শ অনুকরণ করে শিশুদের ইচ্ছা, আকাঙ্খা পূরণ করি, তাদের সঠিক পথের রাস্তা দেখাই, আদার সোহাগ ও মায়ামমতার বন্ধনে তাদের মানবিক বিকাশ ঘটাই। শিশুদের চাওয়া-পাওয়া ও আশা-আকাঙ্খা পূরণ করি। তাহলে তারা পরিপূর্ণ চরিত্রবান, ঈমানদাররূপে বেড়ে উঠবে। যা পিতা-মাতা ও দেশ, জাতির জন্য মহা সম্পদে পরিণত হবে। হাদীসের ভাষায়- “এ ধরনের চরিত্রবান নেক সন্তান আপনার চক্ষু শীতল করবে, জান্নাতের অসিলা হবে।”\nআল্লাহ রাব্বুল আলামীন আমাদের সকলকে আজকে এ শিশু দিবস থেকে শিশুদের প্রতি মানবিক হওয়ার তাওফিক দিন। আমীন।\nবিয়ে করার অনেক পর পুনরায় বিয়ে-অনুষ্ঠান আয়োজন করা যাবে কি\nরাসূল (সা.)-কে সাক্ষী রেখে বিয়ে করলে বিয়ে শুদ্ধ হবে কি\nহিন্দুদেরকে আদাব বলা যাবে কি\nহিন্দুদেরকে অভিবাদন জানাতে নমস্কার বলা যাবে কি\nহালকা বৃষ্টির সময় কোন দোয়া পড়তে হয়\nস্বপ্নে আল্লাহকে দেখা কি সম্ভব\nসত্তরবার রহমতের দৃষ্টি পড়লে কি আল্লাহর রাস্তায় বের হওয়া যায়\nশুধু মেয়ে থাকলে কতটুকু সম্পদ পাবে\nশুক্রবারে কতবার দরূদ পাঠ করতে হবে\nশাশুড়িকে লক্ষ্য করে চৌদ্দগোষ্ঠী তালাক বললে স্ত্রী তালাক হবে কি\nমুহান্নাদ নাম রাখা যাবে কি\nমসজিদে বসে ফেসবুক চালানো যাবে কি\nমহররমের ১১ তারিখ রোজা রাখার কোনো প্রমাণ আছে কি\nমসজিদে চুল ফেলা কি মৃত গাধা ফেলে রাখার সমতুল্য


এবার কি Twitter ব্যবহারের জন্য টাকা দিতে হবে? কী বললেন ইলন মাস্ক? - elon musk: twitter to costabit from now on for business accounts, free for casual users, Bangla News\nবাংলা নিউজ > ছবিঘর > এবার কি Twitter ব্যবহারের জন্য টাকা দিতে হবে? কী বললেন ইলন মাস্ক?\nএবার কি Twitter ব্যবহারের জন্য টাকা দিতে হবে? কী বললেন ইলন মাস্ক?\nUpdated: 04 May 2022, 02:59 PM IST Soumick Majumdar\nটেসলার প্রধান মাস্ক গত মাস থেকে টুইটারে বেশ কিছু পরিবর্তনের পরামর্শ দিয়েছেন।\n1/7বাণিজ্যিক এবং সরকারি উদ্দেশ্যে টুইটার ব্যবহারকারীদের জন্য সামান্য ফি চার্জ করা হতে পারে। এমনটাই জানালেন টুইটারের নয়া মালিক ইলন মাস্ক। কিন্তু, সাধারণ ব্যবহারকারীদের উপরেও কি তার প্রভাব পড়বে? (ফাইল ছবি, সৌজন্যে রয়টার্স) (REUTERS)\n2/7ইলন মাস্ক জানিয়েছেন, সাধারণ ব্যবহারকারীদের জন্য টুইটার সর্বদাই বিনামূল্যে রাখা হবে। ফাইল ছবি: রয়টার্স (REUTERS)\n3/7'টুইটার সর্বদা সাধারণ ব্যবহারকারীদের জন্য বিনামূল্য থাকবে। তবে বাণিজ্যিক/সরকারি ব্যবহারকারীদের সামান্য খরচ হতে পারে,' একটি টুইটে বলেছেন মাস্ক। ছবি: টুইটার (REUTERS)\n4/7এ বিষয়ে রয়টার্সের প্রশ্নের কোনও উত্তর দেয়নি টুইটার কর্তৃপক্ষ। (ফাইল ছবি, সৌজন্য রয়টার্স) (REUTERS)\n5/7টেসলার প্রধান মাস্ক গত মাস থেকে টুইটারে বেশ কিছু পরিবর্তনের পরামর্শ দিয়েছেন। সম্প্রতি মাস্ক বলেন যে তিনি নতুন ফিচার্স যোগ করে প্ল্যাটফর্মটিকে উন্নত করতে চান। অ্যালগরিদমের প্রতি আস্থা বাড়াতে ও ওপেন সোর্স করতে, স্প্যাম বট বন্ধ করতে এবং প্রত্যেক অ্যাকাউন্টের অথেন্টিকেশন করতে চান তিনি। (ফাইল ছবি, সৌজন্য রয়টার্স) (REUTERS)\n6/7গত মাসে টুইটারের সঙ্গে হস্তান্তরের চুক্তির আগেই, মাস্ক টুইটার ব্লু প্রিমিয়াম সাবস্ক্রিপশন পরিষেবার খরচ হ্রাস-সহ বেশ কিছু পরিবর্তনের পরামর্শ দিয়েছিলেন। ফাইল ছবি: এএফপি (REUTERS)\n7/7চলতি সপ্তাহের শুরুতে, সোমবার নিউ ইয়র্কের বার্ষিক মেট গালায়, মাস্ক আরও বলেন, টুইটারে একটি টুইট কীভাবে প্রচার বা র্যাঙ্ক করা হয়, সে সম্পর্কে টুইটারের কার্যপদ্ধতি স্বচ্ছ করে তুলবেন। তিনি চান টুইটারের সফটওয়ার সকলের জন্য ওপেন সোর্স হোক। সবাই যাতে সমালোচনা করে তাঁর নতুন সংস্থার ত্রুটি-বিচ্যুতি দেখিয়ে দিতে পারেন, সেটাই চান তিনি। ফাইল ছবি: এএফপি (REUTERS)


barackpore bjp president sandip banerjee arjun singhs agent poster Politics: অর্জুন গড়ে তোলপাড়, BJP সভাপতি নাকি সাংসদের 'এজেন্ট'! ষড়যন্ত্রের তত্ত্ব খাড়া | Indian Express Bangla\nbarackpore bjp president sandip banerjee arjun singhs agent poster\n‘একাজ বিজেপির কর্মীরা করেনি। স্থানীয় তৃণমূল নেতৃত্ব বিজেপির সংগঠনে গন্ডগোল পাকাতে এই পোস্টার মেরেছে।’\nUpdated: May 25, 2022 1:56:23 pm\nএই পোস্টার ঘিরেই তুলকালাম।\nব্যারাকপুর শিল্পাঞ্চলে দলের সাংগঠনিক বৈঠকে শুভেন্দু অধিকারীর যোগ দেওয়ার আগে দলীয় সভাপতির বিরুদ্ধে পোস্টার নিয়ে বিতর্ক ছড়ালো। স্থানীয় বিজেপি সাংসদ দল ছাড়ার পর এই ধরনের পোস্টারে ধোঁয়াশা বেড়েছে। বিজেপি সভাপতি সন্দীপ বন্দ্যোপাধ্যায়কে অর্জুন সিংয়ের এজেন্ট বলে দাবি করা হয়েছে পোস্টারে। তবে সন্দীপবাবুর স্পষ্ট জবাব, ‘একাজ বিজেপির কর্মীরা করেনি। স্থানীয় তৃণমূল নেতৃত্ব বিজেপির সংগঠনে গন্ডগোল পাকাতে এই পোস্টার মেরেছে।’ অর্জুন চলে যাওয়ায় সংগঠনের দীর্ঘস্থায়ী কোনও ক্ষতি হবে না বলে দাবি করেছেন ব্যারাকপুরের বিজেপি সভাপতি।\n২০১৯-এর ১৪ মার্চ বিজেপিতে যোগ দিয়েছিলেন ভাটপাড়ার তৃণমূল বিধায়ক অর্জুন সিং। তারপর লোকসভা নির্বাচনে বিজেপির টিকিটে ব্যারাকপুর কেন্দ্র থেকে তৃণমূল প্রার্থী দীনেশ ত্রিবেদীকে পরাজিত করে সাংসদ নির্বাচিত হন অর্জুন। গত রবিবার তৃণমূলের সর্বভারতীয় সাধারণ সম্পাদক অভিষেক বন্দ্য়োপাধ্যায়ের হাত ধরে তৃণমূলে ফিরে যান তিনি। এই পরিস্থিতিতে ব্যারাকপুরে বিজেপির সংগঠনে সাময়িক সমস্যা হতে পারে বলে মনে করছে বিজেপি নেতৃত্ব। তবে দীর্ঘস্থায়ী কোনও ক্ষতি হবে না বলে জানিয়ে দিলেন সন্দীপ বন্দ্যোপাধ্যায়।\nব্যারাকপুর বিজেপির সাংগঠনিক জেলা সভাপতি সন্দীপ বন্দ্যোপাধ্যায় ইন্ডিয়ান এক্সপ্রেস বাংলাকে বলেন, ‘এই ধরনের নেতা যাওয়া-আসায় সংগঠনে দীর্ঘস্থায়ী প্রভাব পড়ে না। সাময়িক সমস্যা হতে পারে, তবে বিজেপি অনেক বড় দল। সেখানে একজন ব্যক্তির ওপর সংগঠন চলে না। সংগঠন সংগঠনের নিয়মে ঘুরে দাঁড়াবে। শক্তিশালী সংগঠন আমাদের আছে। আমরা আগামী লোকসভা নির্বাচনকে সামনে রেখে সেটা আরও মজবুত করার চেষ্টা করব। তার জন্য আজ বৈঠক করতে আসছেন শুভেন্দু অধিকারী।’ অর্জুন সিং-এর দলবদলের পর গতকালই বিরোধী দলনেতা শুভেন্দু অধিকারীকে ব্যারাকপুরে সংগঠনের বিশেষ দায়িত্ব দেওয়া হয়।\nআরও পড়ুন- কংগ্রেস ছাড়লেন কপিল সিব্বল, সপা-র হয়ে রাজ্যসভায় মনোনয়ন প্রাক্তন কেন্দ্রীয় মন্ত্রীর\nঅর্জুনের এজেন্ট উল্লেখ করে জেলা সভাপতি সন্দীপ বন্দ্যোপাধ্যায়কে সরাতে হবে এই মর্মে এদিন শ্যামনগরে পোস্টার পড়ে। তা নিয়ে রাজনৈতিক মহলে রীতিমতো বিতর্ক শুরু হয়েছে। সন্দীপবাবু বলেন, ‘আমার মনে হয় না ভারতীয় জনতা পার্টির কেউ এই কাজ করবে। কারও নাম দেওয়া নেই। সাহস থাকলে নাম দিয়ে করত। স্থানীয় তৃণমূল কোনও বিরম্বনা থেকে এই ধরনের পোস্টার ছড়িয়ে সংগঠনের মধ্যে গন্ডগোল তৈরি করার চেষ্টা করছে।’ যদিও তৃণমূল বিধায়ক সোমনাথ শ্যামরে বক্তব্য, ‘তৃণমূল কেন পোস্টার মারবে? ব্যাপারটা আমার জানাও নেই’।\nএদিকে সাংসদ অন্য দলে চলে যাওয়ায় বিভ্রান্তিতে পড়েছে আক্রন্ত বিজেপি পরিবারের সদস্যরা। তাঁদের পাশে কারা দাঁড়াবে তা নিয়ে দুশ্চিন্তায় রয়েছে নিহত বিজেপি কর্মী জয়প্রকাশ যাদবের পরিবার। এই প্রসঙ্গে সন্দীপ বন্দ্যোপাধ্যায় বলেন, ‘ওই পরিবারের সঙ্গে যোগাযোগ করে পাশে থাকবে দল। তাছাড়া দলের জন্য যাঁরা শহিদ হয়েছেন তাঁদের পাশে দাঁড়ানো আমাদের নৈতিক কর্তব্য।’\nArjun SinghbjpNorth 24 Pargana\nWeb Title: Barackpore bjp president sandip banerjee arjun singhs agent poster\nদুঃস্থ গোবিন্দ’র জন্মদিনে দেহদান ‘স্টেশনের অন্নপূর্ণা’ পাপিয়া করের


আল্লাহর উপর আস্থা রাখলে কি হয় দেখুন! সুবহাল্লাহ | মানবতার ডাক আল্লাহর উপর আস্থা রাখলে কি হয় দেখুন! সুবহাল্লাহ | মানবতার ডাক\nআলোকিত জীবন, ইসলামী জীবন, ধর্ম চিন্তা\nস্বাস্থ্য বিষয়ক তথ্য জানতে পড়ুনঃ রোগবালাই ডটকম\nভালোকাজের মেঘ থেকে বৃষ্টি ঝরে। যখন সময় হয় কেবল তখনই তার বর্ষণ হয়। আল্লাহ বৃষ্টি বর্ষণ করেন শুকনো মৃত মাটির উপরে; একদম সঠিক সময়েই। যখন পথ অবারিত হবার সময় হবে, তখনই সেই পথ প্রশস্ত হবে। তিনি তার সময় অনুযায়ীই সেই কাজটি করেন, আমাদের সময়ের হিসেবে নয়। আর এটা আমাদের ক্বাদরের ব্যাপারে সন্তুষ্ট থাকার একটি অংশ এবং যা হয়েছে তা আপনার জন্য নির্ধারিত ছিলো বলেই হয়েছে। ~ শাইখ হামজা ইউসুফ, [সংক্ষেপিত, ২০১১ রিহলা]\nজনগনের ট্যাক্সের টাকায় ডাক্তারি পড়বা আর চুদুর-বুদুর করবা! -বিঃ জেঃ নাছির


এসার ডেস্কটপ পক্ষ মূল্য India মধ্যে 17 Oct 2019 এতালিকা | PriceDekho.com\nএসার ডেস্কটপ পক্ষ Indiaেমূল্য\nএসার ডেস্কটপ পক্ষIndia 2019 এর মধ্যে\nযে দৃশ্য এসার ডেস্কটপ পক্ষ দাম করুন India মধ্যে 17 October 2019 এ হিসাবে। মূল্য তালিকা জন্য অনলাইন শপিং6মোট এসার ডেস্কটপ পক্ষ অন্তর্ভুক্ত করা হয়েছে। India মধ্যে সর্বনিম্ন মূল্য পণ্য বিশেষ উল্লেখ, মূল বৈশিষ্ট্য, ছবি, রেটিং এবং আরো অনেক সহ খুঁজুন। এই বিষয়শ্রেণীতে অন্তর্ভুক্ত সর্বাধিক জনপ্রিয় পণ্য এসার ভেরিটোন যে 3746 ২ন্ড যেন ইন্টেল পেন্টিয়াম ডুয়াল কোর গঁ৬৪০ ২জিবি ডড্রা৩ ৫০০গ্ব 185লিনাক্স ডেস্কটপ হয়। এই সর্বনিম্ন দামের করুন একটি সহজ মূল্য তুলনা জন্য Snapdeal, Flipkart, Amazon, Homeshop18, Ebay মত সমস্ত প্রধান অনলাইন দোকানে থেকে প্রাপ্ত হয়।\nজন্য মূল্যের শ্রেণি এসার ডেস্কটপ পক্ষ এ\nযে জন্য মূল্যের এসার ডেস্কটপ পক্ষ এর যখন আমরা পণ্য বাজারে দেওয়া হচ্ছে সম্পর্কে সব কথা পরিবর্তিত হয়। সবচেয়ে ব্যয়বহুল পণ্যের এসার ভেরিটোন ইসি 5623 ইন্টেল কোর ঈ৫ 2320 ২জিবি ডড্রা৩ ৫০০গ্ব 185লিনাক্স ডেস্কটপ Rs. 30,350 এ মূল্য নির্ধারণ করা হয়। পক্ষান্তরে সর্বনিম্ন মূল্য নির্ধারণ করা পণ্যের এসার ভেরিটোন যে 3722 ১স্ট যেন ইন্টেল পেন্টিয়াম ডুয়াল কোর এঁ৬৬০০ ২জিবি ডড্রা৩ ৫০০গ্ব 185লিনাক্স ডেস্কটপ Rs.20,770 এ উপলব্ধ। দাম এই প্রকরণ প্রিমিয়াম পণ্য থেকে পছন্দ করে নিন অনলাইন ক্রেতারা একটি সাশ্রয়ী মূল্যের পরিসীমা দেয়। এই অনলাইন মূল্য করুন Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR অনলাইন কেনাকাটার জন্য ইত্যাদি মত সব প্রধান শহরগুলোতে জুড়ে বৈধ?\nএসার ভেরিটোন যে 3746 ২ন্ড যে� Rs. 21565\nএসার ভেরিটোন যে 3729 ২ন্ড যে� Rs. 23695\nএসার ভেরিটোন যে 3722 ১স্ট যে� Rs. 20770\nএসার ভেরিটোন ইসি 5623 ইন্টেল Rs. 30350\nএসার ইসি 5601 ইন্টেল কোর ঈ৩ ২� Rs. 28100\nএসার ইসি 5600 ইন্টেল কোর ঈ৩ ২� Rs. 27750\nশীর্ষ 10 Acer ডেস্কটপ পক্ষ\nসর্বশেষ Acer ডেস্কটপ পক্ষ\nএসার ভেরিটোন যে 3746 ২ন্ড যেন ইন্টেল পেন্টিয়াম ডুয়াল কোর গঁ৬৪০ ২জিবি ডড্রা৩ ৫০০গ্ব 185লিনাক্স ডেস্কটপ\nএসার ভেরিটোন যে 3729 ২ন্ড যেন ইন্টেল পেন্টিয়াম ডুয়াল কোর গঁ৬৪০ ২জিবি ডড্রা৩ ৫০০গ্ব 185লিনাক্স ডেস্কটপ\nএসার ভেরিটোন যে 3722 ১স্ট যেন ইন্টেল পেন্টিয়াম ডুয়াল কোর এঁ৬৬০০ ২জিবি ডড্রা৩ ৫০০গ্ব 185লিনাক্স ডেস্কটপ\nএসার ভেরিটোন ইসি 5623 ইন্টেল কোর ঈ৫ 2320 ২জিবি ডড্রা৩ ৫০০গ্ব 185লিনাক্স ডেস্কটপ\nএসার ইসি 5601 ইন্টেল কোর ঈ৩ ২জিবি ৫০০গ্ব 185ইঞ্চি ডেস্কটপ\nএসার ইসি 5600 ইন্টেল কোর ঈ৩ ২জিবি ৫০০গ্ব 185ইঞ্চি ডেস্কটপ


লোশন Archives - কোরআনের জ্যোতি\nবেবি লোশনে নাপাক কোনো কিছু আছে কি?\nজিজ্ঞাসা–৫৬৮: আসসালামু আলাইকুম। হযরতজী, দীনের এই খেদমত আপনাদের আল্লাহ তায়ালা কবুল করুন। আমার প্রশ্ন হলো, Johnson’s baby lotion অথবা এ জাতীয় শীতকালীন প্রসাধনীতে কি নাপাক কিছু থাকতে পারে? এগুলো মেখে কি নামাজের ক্ষতি হয়? আহমাদ। জবাব: وعليكم السلام ورحمة اللهবিস্তারিত পড়ুন →\nসাজসজ্জা/পোশাক-পরিচ্ছদ\tJohnson's baby lotion, লোশন


ট্যাম্পাকোতে চলছে ধ্বংসাবশেষ অপসারণ\nউদ্ধার অভিযানে সেনাবাহিনী : লাশ ৩৪ নিখোঁজ ১০\nমো. দেলোয়ার হোসেন, গাজীপুর : টঙ্গী বিসিকের ট্যাম্পাকো ফয়েলস কারখানা এখনো উত্তপ্ত। উচ্চ ক্ষমতা সম্পন্ন দাহ্য কেমিকেলের কারণে কারখানার অভ্যন্তরে এখনো ঢুকতে পারেননি উদ্ধারকর্মীরা। ভেতর থেকে এখনো ধোঁয়া বের হচ্ছে। গাজীপুর জেলা প্রশাসনের নিয়ন্ত্রণ কক্ষের হিসেব মতে ট্যাম্পাকো দুর্ঘটনায় এ পর্যন্ত ৩৪ জন নিহত হয়েছেন। এখনো নিখাঁজ রয়েছেন ১০ জন। এর আগে নিখোঁজের তালিকায় ছিলেন ১২ জন। গত সোমবার সকালে দমকল বাহিনীর সাথে উদ্ধার অভিযানে অংশ নেয় সেনাবাহিনী। সেনা অভিযানের প্রথম দিন ৩ লাশ উদ্ধার হলে নিখোঁজদের মধ্যে ২ লাশ শনাক্ত হয়। সে হিসেবে নিখোঁজের তালিকায় এখনো আছেন ১০ জন। এছাড়া আহতদের মধ্যে ৩ জনের অবস্থা এখনো আশঙ্কাজনক। এখনো তাদের জ্ঞান ফিরেনি। তাদের মধ্যে দুইজন ঢাকা মেডিকেল কলেজ হাসপাতালে ও একজন ধানমন্ডির একটি প্রাইভেট হাসপাতালের আইসিইউতে আছেন। টঙ্গী সরকারি হাসপাতালেও এখনো দুইজন চিকিৎসাধীনে রয়েছেন। গত শনিবার ট্যাম্পাকো দুর্ঘটনার দিন টঙ্গী সরকারি হাসপাতাল থেকে গুরুতর আহত মোট ৩৮ জনকে ঢাকা মেডিকেল কলেজ হাসপাতালে স্থানান্তর করা হয়। আরো ৩০ জনকে এই হাসপাতালে প্রাথমিক চিকিৎসা দিয়ে ছেড়ে দেয়া হয়। ইতিমধ্যে আরো ৬ জন এই হাসপাতালে ভর্তি থেকে চিকিৎসা নেন। সর্বশেষ গত মঙ্গলবার রাত সাড়ে ১১টার দিকে রাজধানীর ধানমন্ডির নর্দান হাসপাতালে মনোয়ার হোসেন (৩৮) নামে অগ্নিদগ্ধ এক শ্রমিক মারা যান। মনোয়ার হোসেন ট্যাম্পাকো কারখানার লেদ সেকশনের ইনচার্জ ছিলেন। তিনি শরীয়তপুরের নড়িয়া উপজেলার আনাখন্দ গ্রামের মমতাজ উদ্দিন দেওয়ানের ছেলে।\nনিহত ২৭ জনের পরিচয় শনাক্ত : নিহত ৩৪ জনের মধ্যে ২৭ জনের পরিচয় পাওয়া গেছে। এরা হলেনÑ টাঙ্গাইলের গোপালপুর থানার ভেংগুলা গ্রামের কৃষ্ণ প্রসাদের ছেলে সুভাষ চন্দ্র প্রসাদ, ভোলার দৌলতখান গ্রামের জবুল হকের ছেলে জাহাঙ্গীর আলম, ময়মনসিংহের ত্রিশাল থানার কাকচুর গ্রামের আরশাদ আলীর ছেলে রফিকুল ইসলাম, একই জেলার ঈশ্বরগঞ্জ থানার শরিষা গ্রামের আজিম উদ্দিনের ছেলে আব্দুর রাশেদ (২৫), চাঁদপুর জেলার মতলব উত্তর থানার রুহিতারপাড় গ্রামের মৃত খালেক মাস্টারের ছেলে আব্দুল হান্নান, কুড়িগ্রামের ভুরুঙ্গামারী থানার মানিককাজী গ্রামের নিজাম উদ্দিনের ছেলে ইদ্রিস আলী (৪০), ঢাকার নবাবগঞ্জ থানার বড়বাহা গ্রামের মৃত নবদীপ দাসের ছেলে গোপাল দাস (২৫), একই থানার চরমানপুর গ্রামের নিতাই সরকারে ছেলে শংকর সরকার, পিরোজপুরের মঠবাড়িয়া থানার পশ্চিম ফুলজুড়ি গ্রামের মৃত ইনজাম উদ্দিন আজাদের ছেলে আল মামুন (৪০), সিলেটের গোলাপগঞ্জ থানার সুন্দিসাই গ্রামের সোনা মিয়ার ছেলে এনামুল হক (৩৮), কিশোরগঞ্জের হোসেনপুর থানার আস্তাফলা গ্রামে করিম বক্সের ছেলে সোলায়মান (৩৫), টাঙ্গাইল সদরের মধুপুর গ্রামের আবুল কাশেমের ছেলে আনিছুর রহমান (৫০), একই এলাকার মৃত তোফাজ্জল হোসেনের ছেলে ওয়ালি হোসেন (৩৫), ভোলা দৌলতখান থানার লেজপাড়া গ্রামের মৃত তোফাজ্জল হোসেনের ছেলে মাইন উদ্দিন (৩৫), সিলেটের গোলাপগঞ্জের সুন্দিসাড়ি গ্রামের তানজিদ আলীর ছেলে সাইদুর রহমান (৫০), টাঙ্গাইল সদরের মধুপুর গ্রামের মৃত মচর আলীর ছেলে হাসান সিদ্দিকী (৫০), চট্টগ্রামের সন্দীপ এলাকার মোস্তাফিজুর রহমানের ছেলে মামুন, সিলেটের মিবগঞ্জ সোনাপাড়া এলাকার আবদুল আহাদের ছেলে মিজানুর রহমান, হবিগঞ্জের চুনারঘাট থানার পমদশপ্যানপুর গ্রামের হাবিবুর রহমানের মেয়ে রেজিনা, বাগেরহাটের মোরেলগঞ্জ উপজেলার আদর্শপাড়া এলাকার মৃত মুকুল চন্দ্র দাসের ছেলে রিপন দাস (৩০)। এ ছাড়া শরীয়তপুরের ভেদরগঞ্জ উপজেলার উত্তর মহিষা গ্রামের মৃত ওয়াজেদ আলীর ছেলে আনোয়ার হোসেন (৪০), সিরাজগঞ্জের চৌহালী উপজেলার মুরাদনগর এলাকার ওয়াহিদুজ্জামান তপন (৩৬), শেরপুরের শীবর্ধী উপজেলার পুরাঘর এলাকার আবদুল খালেকের ছেলে দেলোয়ার হোসেন (৫০), হবিগঞ্জের চুনারুঘাট উপজেলার আদমপুর এলাকার হাবিবুর রহমানের মেয়ে তাহমিনা আক্তার (২০), ময়মনসিংহের মুক্তাগাছা উপজেলার পাবাডুবি এলাকার রসি মিয়ার ছেলে আশিক (১৪) ও মনোয়ার হোসেন (৩৮)।\nযারা এখনো নিখোঁজ : ট্যাম্পাকো দুর্ঘটনায় এখনো ১০ জন নিখোঁজ রয়েছেন। নিখোঁজ শ্রমিকের তালিকায় রয়েছেনÑ মাগুরা সদরের চনপুর ইডারন গ্রামের আব্দুল মালেক মোল্লার ছেলে আজিম উদ্দিন (৩৬), টাঙ্গাইলের মির্জাপুরের উকুলকি গ্রামের মৃত আবুল হোসেনের ছেলে জহিরুল ইসলাম (৩৭), ল²ীপুরের রামগঞ্জের শিবপুর গ্রামের মো. আবু তাহেরের ছেলে রিয়াদ হোসেন মুরাদ (৩২), একই গ্রামের সুলতান গাজীর ছেলে আনিসুর রহমান (৩০), সিরাজগঞ্জের শাহজাদপুরের ঝিগারবাড়িয়া গ্রামের মমতাজ আলীর ছেলে মো. ইসমাইল হোসেন (৪৫), একই এলাকার সুলতান গাজীর ছেলে মো. আনিছুর রহমান (৩০), কিশোরগঞ্জের হোসেনপুরের মেছেরা গ্রামের মৃত আব্বাস আলীর ছেলে মো. রফিকুল ইসলাম (৪০), চাঁদপুরের কচুয়ার তেগরিয়া গ্রামের ইউনুস পাটোয়ারীর ছেলে নাসির উদ্দিন পাটোয়ারী (৪৫), কুমিল্লার মুরাদনগরের টনকী গ্রামের মো. তোফায়েল হোসেনের ছেলে মাসুম আহমেদ (৩০) ও ফরিদপুর জেলার বোয়ালমারি থানার বাহির নগর গ্রামের মোজাম মোল্লার ছেলে চুন্নু মোল্লা (২২)।\nউদ্ধার অভিযানে সেনাবাহিনী : ফায়ার সার্ভিসের সহকারী পরিচালক দেবাশীষ বর্ধন জানান, রোববার রাত সাড়ে নয়টার দিকে লে. কর্নেল মো. শফিউল আজমের নেতৃত্বে ১৪ স্বতন্ত্র ইঞ্জিনিয়ার ব্রিগেডের সেনাসদস্যরা কারখানাটির অবস্থা পর্যবেক্ষণে আসেন। পর্যবেক্ষণ শেষে পরিকল্পনা অনুযায়ী, সোমবার সকাল থেকে উদ্ধারকাজ শুরু করেন। সেনাবাহিনীর দল প্রথমে কারখানার পূর্ব পাশে রাস্তায় ধসে পড়া ভবনের অংশ সরিয়ে ফেলার কাজ শুরু করে। ধসে যাওয়া ওই স্থান থেকে দুর্গন্ধ বের হচ্ছিল। বাংলাদেশ সেনাবাহিনীর ১৪ স্বতন্ত্র ইঞ্জিনিয়ারিং ব্রিগেডের কমান্ডার ব্রিগেডিয়ার জেনারেল এএসএম মাহমুদ হাসানের নেতৃত্বে সোমবার সকালে একটি দল ট্যাম্পাকো ফয়েলস লিমিটেড কারখানার ধ্বংসাবশেষ সরানোর কাজ শুরু করেন। এ কারখানার ধ্বংসাবশেষ সরাতে কত সময় লাগতে পারে জানতে চাইলে ব্রিগেডিয়ার জেনারেল এএসএম মাহমুদ হাসান জানিয়েছিলেন, ‘কত সময় লাগবে, এটা বলা মুশকিল। আগে বলেছি যে, এটা (গার্বেজ) রানা প্লাজার চেয়ে অনেক বেশি। এখানে গার্বেজ (ধ্বংসাবশেষ) যেগুলো জমে আছে, তা ব্যবস্থাপনায় আমাদের মাসের ওপর সময় লাগবে। দুই মাসও লাগতে পারে।\nকারখানা কর্তৃপক্ষের কেউ এখনো আসেননি : ট্যাম্পাকো কারখানায় ভয়াবহ অগ্নিকাÐের পর এখনও ঘটনাস্থলে আসেননি কোম্পাটির এমডি বা চেয়ারম্যান কিংবা কর্তৃপক্ষের কেউ। অগ্নিকাÐের পরপরই গা ঢাকা দিয়েছেন কারখানার কর্মকর্তারা। তাদের কাউকে না পাওয়ায় ঘটনার সময় কারখানাটিতে কত শ্রমিক কাজ করছিলেন তার সঠিক পরিসংখ্যান পাওয়া যাচ্ছে না। কোম্পানিটির চেয়ারম্যান সিলেটে-৬ (গোলাপগঞ্জ) আসনের সাবেক দুই বারের স্বতন্ত্র এমপি সৈয়দ মকবুল হোসেন লিচু। ক্ষতিগ্রস্ত শ্রমিকদের জন্য মালিকপক্ষ থেকে কোনো ধরণের সহযোগিতার কথাও জানা যায়নি।\nপ্রতিষ্ঠানটির কর্ণদার সৈয়দ মকবুল হোসেন কিংবা মালিকপক্ষের কেউ ঘটনাস্থলে না আসায় ক্ষুব্ধ প্রশাসন। তার সঙ্গে কোনো ধরনের যোগাযোগও করতে পারছেন না কেউ। তিনি এখন কোথায় আছেন এ বিষয়ে কোনো তথ্য দিচ্ছেন না তার ঘনিষ্ঠজনরাও।\nশনিবার ঘটনাস্থল পরিদর্শনে গিয়ে পুলিশের মহাপরিদর্শক একেএম শহীদুল হক ক্ষোভ প্রকাশ করে বলেছিলেন, মালিকপক্ষের এ ধরনের আচরণ দায়িত্বহীনতার পরিচায়ক।\nকিন্তু এখনো পর্যন্ত দেখা মেলেনি মালিকপক্ষের কারো। গাজীপুরের অতিরিক্ত জেলা প্রশাসক রাহেনুল ইসলাম বলেন, ঘটনার পর কারখানার মালিক বা ম্যানেজারদের কাউকে পাননি তারা।\nঈদের দিনও থেকে থাকেনি উদ্ধার কাজ : ট্যাম্পাকো ফয়েলস লিমিটেডের কারখানায় ঈদের দিনেও সেনা ও দমকল বাহিনীর উদ্ধার কাজ অব্যাহত ছিল। ঈদের উৎসব ভুলে নিখোঁজদের স্বজনরা ভিড় করছিলেন কারখানা চত্বরে। সোমবার সকালে ট্যাম্পাকো কারখানার ধ্বংসাবশেষ সরাতে দমকাল বাহিনীর সাথে যোগ দেন সেনা সদস্যরা। ওই দিন সকালে সেনা সদস্যরা কারখানার সামনে বিসিক প্রধান সড়ক থেকে ধ্বংসাবশেষ অপসারণ করে একজনের খÐিত লাশ উদ্ধার করেন। ভবনের নিচে চাপা পড়ে থেতলে যাওয়ায় লাশটি শনাক্ত করা যাচ্ছিল না। এর আগে কারখানার ভেতরের অংশ থেকে আরো দুটি লাশ উদ্ধার করেন দমকল বাহিনীর সদস্যরা। উদ্ধারকাজে অংশ নেয়া সেনা ও ফায়ার সার্ভিসের সদস্যরা জানান, কারখানার অভ্যন্তরে ইথাইলের ড্রামগুলো বিস্ফোরণের আশঙ্কায় সতর্কতার সঙ্গে কাজ করা হচ্ছে।\nকারখানার এমডি, চেয়ারম্যানসহ ৮ জনের বিরুদ্ধে থানায় মামলা : টঙ্গী মডেল থানার ভারপ্রাপ্ত কর্মকর্তা (ওসি) ফিরোজ তালুকদার জানান, বিস্ফোরণ থেকে অগ্নিকাÐের ঘটনায় নিহত জুয়েল মিয়ার বাবা মো. আবদুল কাদের পাটোয়ারি টঙ্গী মডেল থানায় একটি মামলা করেন। মামলা নং ১৫, ধারা ৩০২,৩০৭,৩২৬,৩৩৬,৩৩৮,৪২৭ দন্ডবিধি। মামলায় কারখানার মালিক সিলেট-৬ আসনের সাবেক এমপি সৈয়দ মকবুল হোসেনকে প্রধান আসামি এবং আরও সাতজনের নাম আসামি হিসেবে উল্লেখ করা হয়েছে। তারা হলেনÑ কোম্পানিটির ব্যবস্থাপনা পরিচালক তানভির আহমেদ, মকবুল হোসেনের স্ত্রী কোম্পানির পরিচালক (সার্বিক) মোসা. সাজেদা পারভিন, জিএম শফিকুর রহমান, ম্যানেজার মনির হোসেন, ম্যানেজার (সার্বিক) সমির আহমেদ, ডিএমডি আলমগীর হোসেন ও ম্যানেজার (নিরাপত্তা) হানিফ। শনিবার (১০ সেপ্টেম্বর) ভোর ৬টার দিকে ট্যাম্পাকো ফয়েল কারখানায় বয়লার বিস্ফোরণের ঘটনা ঘটে। এতে ভয়াবহ অগ্নিকাÐের ঘটনা ঘটে। এ ঘটনায় এ পর্যন্ত ৩৪ জনের মৃত্যু হয়েছে। এতো বড় দুর্ঘটনার পরও কারখানাটির মালিক মকবুল আহমেদ একবারের জন্যও ঘটনাস্থলে যাননি বলে সংশ্লিষ্টরা অভিযোগ করেছেন।\nট্যাম্পাকো দুর্ঘটনায় হতাহতের জন্য সোমবার বাদ জোহর টঙ্গীতে দোয়া অনুষ্ঠানের আয়োজন করা হয়।\nদেশের প্যাকেজিং শিল্পের প্রথম কারখানা টিএফএল : দেশের প্যাকেজিং শিল্পের প্রথম কারখানা ট্যাম্পাকো ফয়েলস লিমিটেড (টিএঅএল)। ট্যাম্পাকো ১৯৭৮ সালে যাত্রা শুরু করে। ব্রিটিশ আমেরিকান টোব্যাকো বাংলাদেশ লিমিটেড এবং সুইজারল্যান্ডের নেসলে বাংলাদেশ লিমিটেড কারখানা পণ্যের মোড়ক সরবরাহ করে টাম্পাকো। এছাড়া আবুল খায়ের গ্রæপ, আকিজ গ্রæপ, প্রাণ গ্রæপ, ইস্পাহানী, কোকোলা ফুড প্রোডাক্টস লিমিটেড, বিডি ফুডস লিমিটেড, অ্যাসেনসিয়াল ড্রাগস কোম্পানি লিমিটেড, মেরিডিয়ান ফুডস লিমিটেড, ফু-ওয়াং ফুডস লিমিটেড, ইউনিভার্সাল ফুডস লিমিটেড, আবদুল মোনেম লিমিটেড, বাংলা-জার্মান লেটেক্স কোং লিমিটেড, শাহ ডেইরি ফুডস লিমিটেড, মোল্লা সল্ট (ট্রিপল রিফাইন্ড) ইন্ডাস্ট্রিজ লিঃ, ভিটালাক ডেইরি অ্যান্ড ফুড ইন্ডাস্ট্রিজ লিমিটেড, প্রিন্স ফুডস লিমিটেড, হক বি¯ু‹ট এন্ড ব্রেড ফ্যাক্টরী লিঃ, জনতা বি¯ু‹ট এন্ড ব্রেড ফ্যাক্টরী লিঃ, এ.টি.এন ফুড এন্ড কনজ্যুমার প্রোডাক্টস লিমিটেড, প্রোম কনজিউমার্স প্রোডাক্টস প্রাইভেট লিমিটেড, আল-কাদ ল্যাবরেটরিস লিমিটেড, নুট্রিয়ন ফুডস লিমিটেড, নূর ফুডস লিমিটেড, গেøাব বিস্কিট এন্ড ডেইরি মিল্ক লিমিটেড, নাবিস্কো বিস্কিট এন্ড ব্রেড ফ্যাক্টরী লিঃ, সিদ্দিক ফুড এন্ড অ্যাগরুবেজ ইন্ডাস্ট্রিজ লিমিটেড, আফতাব ফুডস লিমিটেড, দ্য লালমাই লিমিটেড, আল-আমিন সুইটস, ক্রেকাস লিমিটেড এর কার্যাদেশ সরবরাহ করে টিএফএল। এই তালিকা দৈনন্দিন বাড়ছে বলে কোম্পানিটি তাদের ওয়েব সাইডে প্রকাশ করেছে। টিএফএল বিশ্বমানের সর্বশেষ প্রযুক্তি ব্যবহার করে খাদ্য ও পানীয়জাত পণ্যের ফ্লেক্সিবল মোড়ক প্রস্তুত করে থাকে। এছাড়া টিএফএল দেশে তামাকজাত পণ্যের (বেনসন, গোল্ডলিফ সিগারেটসহ) একমাত্র মোড়ক প্রস্তুতকারক প্রতিষ্ঠান। এছাড়া ট্যাম্পাকোতে সকল প্রকার পেপার ব্যাকড অ্যালুমিনিয়াম ফয়েল, কর্ক টিপিং পেপার, প্লাগ রেপ (মাড়ানো) পেপার, প্রি-প্রিন্টেড টিপিং পেপার, ইনার ফ্রেম বোর্ড ইত্যাদি সব ধরণের পেপার তৈরি করা হয়। এছাড়া এখানে সর্বশেষ প্রযুক্তি ব্যবহার করে সব ধরণের ফ্লেক্সিবল প্যাকেজিং কাজ করা হয়। দেশের গর্বিত এই শিল্প প্রতিষ্ঠানটি নিমিষে ধ্বংসস্তূপে পরিণত হওয়াকে সহজে কেউ মেনে নিতে পারছেন না। দুর্ঘটনায় টিএফএল এর শ্রমিক-কর্মচারী ও তাদের পরিবার-পরিজনের মধ্যে চরম হতাশা বিরাজ করছে।\nশ্রমিক-কর্মচারিরা জানান, কখনো তাদের বেতন ভাতা বকেয়া রাখা হয়নি। প্রতি মাসের এক তারিখের মধ্যে তাদেও বেতন পরিশোধ করা হতো। কারখানা কর্তৃপক্ষ শ্রমিক-কর্মচারিদের ছেলে-মেয়েদের কারখানার পাশে শহীদ স্মৃতি উচ্চ বিদ্যালয়ে ফ্রি পড়ালেখার ব্যবস্থা করেছে। এছাড়া সিলেটের গোলাপগঞ্জে ড. সৈয়দ মকবুল হোসেন উচ্চ বিদ্যালয়, সাজেদা পারভীন হোসেন উচ্চ বিদ্যালয়, সৈয়দ তানভীর হোসেন একাডেমি. সৈয়দা আবেদা হোসেন উচ্চ বিদ্যালয়, সৈয়দা ফারহানা হোসেন উচ্চ বিদ্যালয় প্রতিষ্ঠা ছাড়াও আরো অনেক শিক্ষা প্রতিষ্ঠানে অবদান রয়েছে টিএফএল-এর।\nসরকারি অনুদান : দুর্যোগ ব্যবস্থাপনা মন্ত্রণালয়ের অর্থায়নে গাজীপুর জেলা প্রশাসকের মাধ্যমে নিহতদের প্রত্যেককে ১০ হাজার ও আহতদের প্রত্যেককে ১০ হাজার টাকা করে অনুদান দেয়া হচ্ছে। জেলা প্রশাসনের নিয়ন্ত্রণ কক্ষ সূত্রে জানা গেছে, এ পর্যন্ত আহতদের মধ্যে ১৪ জনকে এবং নিহত একজনকে (রিপন দাসের পরিবারকে) এই অনুদানের টাকা সরবরাহ করা হয়েছে।\nঘটনাপ্রবাহ: ট্যাম্পাকোতে চলছে ধ্বংসাবশেষ অপসারণ